UKRADENA DVA KILOMETRA ZAŠTITNE OGRADE NA NOVOM DELU AUTO-PUTA - Užice Oglasna Tabla\nновембар 16, 2016 новембар 17, 2016 0241\nNa novom auto-putu Ljig–Preljina za deset dana, od kada je otvoren, već je ukradeno 2.000 metara zaštitne ograde kao i 20 poklopaca za šahtove, saopštilo je Ministarstvo građevinarstva, saobraćaja i infrastrukture Srbije. Zbog krađa, pojedini delovi puteva su ostali nezaštićeni te je ugrožena bezbednost i učesnika saobraćaja, ali i divljači koja živi u tom predelu.\nMinistarstvo građevinarstva, saobraćaja i infrastrukture Srbije saopštilo je da su krađe odmah prijavljene policiji, koja sprovodi istragu i traga za počiniocima.\n„Ministarstvo građevinarstva, saobraćaja i infrastrukture apeluje na sve građane Srbije, naročito na one koji koriste i žive pored tog auto-puta da ne seku i ne kradu zaštitnu ogradu jer tako ugrožavaju bezbednost svih putnika u saobraćaju“, ističe se u saopštenju.\nZbog krađe zaštitne ograde nedavno je, kako se navodi, došlo do udesa kada je automobil naleteo na srndaća koji je istrčao na auto-put i samo pukom srećom niko od građana nije stradao u udesu.\n„Upozoravamo sve građane da je auto-put pokriven sa 150 bezbednosnih kamera i da će svi počinici koji budu krali i uništavali zaštitnu imovinu duž auto-puta biti procesuirani pod optužbom za teško ugrožavanje bezbednosti saobraćaja“, ističe se u saopštenju.\nU „Koridorima Srbije“ kažu da su izvođači radova dobili nalog da se što pre probijene ograde poprave.\nIz čačanske policije je RTS-u potvrđeno da je policijskoj stanici u Gornjem Milanovcu prijavljeno da su nepoznate osobe ukrale deo žičane ograde na deonici novog auto-puta Ljig-Preljina i da se radi na otkrivanju izvršioca.\n„Ta fizička prepreka na pojedinim deonicama je bukvalno ukradena i izvođač radova je obavestio MUP oko toga i podneo je prijavu“, rekao je za RTS Goran Dunjić iz investitorskog nadozora „Koridora Srbije“.\nU Gornjem Milanovcu ističu da je za njih ovo veoma značajna saobraćajnica, ali da je pored bezbednosti saobraćaja važna i briga o divljim životinjama.\nPrema evidenciji lovačkog udruženja Vojvoda Milan Obrenović, u nepunih 10 dana od kako je ovaj put otvoren za saobraćaj stradalo je sedam grla srneće i veći broj sitne divljači, najviše lisica i zečeva. I to na delu auto-puta od Takova do Ručića i Boljkovaca, na svega nekoliko kilometara duž puta.\n„Mi smo nekoliko puta apelovali da se na auto-putu treba uraditi prelaz za divljač. Dobijali smo uverenja i od Koridora i od ‘Puteva Srbije’ da je dovoljno tunela, mostova, prolaza, kanala, da divljač nesmetano prolazi – što se u ovom slučaju pokazalo kao nedovoljno“, kaže Zoran Adamović, upravnik lovišta Takovo i Suvobor.\nU Takovu su zapravo ukrštena dva koridora – onaj prirodni, gde je divljač u svom staništu napravila ustaljene prolaze, i novoizgrađena saobraćajnica, koja je prošla kroz lovište Takovo.\nŽivotinje su tu navikle da nesmetano prolaze pa ih negde ni ograde ne bi zaustavile. Međutim, ima delova uz put koji još uvek nisu ograđeni, a na nekim mestima zaštitne ograde su već oštećene.


Ko kontroliše „Valač“, kontroliše snabdevanje strujom GracanicaOnline.Info\nKo kontroliše „Valač“, kontroliše snabdevanje strujom\n3. novembra 2021. 2 min read\nТрафостаница Валач Фото: М. Максимовић\nSve češće se čuje najava da bi prištinske institucije mogle nasilno da zauzmu trafostanicu „Valač“ koja se nalazi u blizini Zvečana, na severu Kosova i Metohije. Istraživali smo zbog čega je Valač važan za Srbe na severu kosova, ali i za Prištinu.\nSa trafostanice „Valač“ građanima na severu Kosova i Metohije distribuira se 85 odsto električne energije. Osim iz centralne Srbije, iz Novog Pazara, u trafostanicu „Valač“ struja stiže i iz hidro elektrane „Gazivode“ koja dopunjuje sistem u slučaju prekida u snabdevanju. Ova trafostanica je u sistemu Javnog preduzeća Elektormreže Srbije i odavno je mesto koje prištinske institucije žele da stave pod svoju kontrolu.\nTrafostanica „Valač“ je dugačka više od četiri kilometra, u njenu izgradnju je Elektroprivreda Srbije uložila oko 122,5 miliona dinara, čime je omogućeno da sever Kosova ima stalno napajanje strujom. „Valač“, jezero i hidroelektrana „Gazivode“ su tri ključne tačke za snabdevanje strujom severa Kosova i Metohije.\n„Hidroelektrana `Gazivode` proizvodi električnu energiju u Zubinom Potoku, dalekovodom ta energija ide u trafostanicu `Valač`, iz trafostanice `Valač` se energija vraća na sever Kosova, tačnije ostaje na severu Kosova za lokalne potrošače, za domaćinstva i za privredu. Godišnje je neki prosek od 100 gigamegavata, a to su potrebe od 35 odsto za sever Kosova“, objasnio je u ranijoj izjavi za Prvu televiziju predsednik opštine Zubin Potok Srđan Vulović.\nZa ostale potrebe, električna energija dolazi i iz termoelektrane Obilić, ali i iz centralne Srbije, opet do trafostanice Valač. Dakle, ko kontroliše „Valač“, kontroliše snabdevanje strujom.\n6. maja ove godine, kosovski parlament je doneo odluku kojom se prištinski elektrooperator KOSTT obavezuje da u narednih šest meseci, plati sve troškove u ime građana koji žive na severu Kosova, a ne plaćaju struju kosovskim institucijama. Taj rok ističe ovih dana, pa zbog žestoke kritike opozicije, ali i zbog nedostatka novca, kako tvrde akonomski eksperti, Priština želi da objedini elektrosistem, kako bi mogla da naplacćuje struju i inkasira tako u svoj budžet.\nDardan Abazi iz Instituta za razvojnu politiku „INDEP“ ističe da se pitanje energetike ne treba politizovati.\n„Ja se nadam da obojica, i premijer Kirti i predsednik Vučić, neće od ovoga praviti političko pitanje i da će zajedno raditi na tome da osiguraju investicije na severu Kosova i da imamo postepenu integraciju elektroenergetskog sistema na severu sa elektoroenergetskim sistemom na jugu“, rekao je Abazi za TV Prva.\nOd decembra prošle godine južni deo Kosova je pod kontrolom zajedničke elektromreže Kosova i Albanije, dok je severni deo pod kontrolom Republike Srbije. Osvajanje trafostanice koja se nalazi u selu Žitkovac, u blizini Zvečana, za prištinsku vladu bi bilo, ne samo zaokruživanje enrgetskog sistema, već i kako oni kažu, takozvane državnosti.\nTags: jezero Gazivode Zvečan INDEP Srđan Vulović Trafostanica Valač\nPrevious Poziv Kurtiju da imenuje zamenika u Komisiji za nestale iz redova nevećinskih zajednica\nNext Pomozimo Urošu Petroviću\n29. novembra 2021., 06:31


Stefanović: Netačne tvrdnje Prištine, vrše pritisak - IndeksOnline.rs\nNaslovna srbija Beograd Stefanović: Netačne tvrdnje Prištine, vrše pritisak\n“Uprkos ovakvim nedopustivim pritiscima na članove Izvršnog komiteta, nastavićemo snažno da se borimo da zaštitimo međunarodno pravo i naše nacionalne interese. Branićemo suverenitet Srbije, ali i integritet Interpola”, podvukao je ministar.\n“Nastavljamo pravnu borbu, koju nikada nismo ni prekinuli. Sve članice Interpola ćemo još jednom upoznati zašto je politizacija ove organizacije loša po njen budući rad, ali i po celokupnu bezbednost u svetu”, naveo je on.\n“Takođe, upoznaćemo sve sa ”Korelovom rezolucijom”, koju je usvojila Generalna skupština Interpola na zasedanju u Pekingu 2017. godine, a koja propisuje da samo države koje su članice ili posmatrači u UN mogu postati članice Interpola, što takozvano Kosovo svakako nije”, rekao je Stefanović.


Posle detaljnih pregleda na zvaničnom sajtu “Pevaca” objavljeno je da najbolji igrač tima ove sezone mora na dužu pauzu zbog preloma podlaktice desne ruke.\nSon je u nedelju blistao u ligaškom meču protiv Aston Vile. Postigao gol za 2:1 u sudijskoj nadoknadi prvog poluvremena, a onda u 94. minutu pogodio i za pobedu svog tima od 3:2. Tada mu je lekarska ekipa već bila ukazala pomoć, tako je pobedonosni pogodak postigao povređen.\nHjin Min Son\nPreciznih prognoza zasad nema, međutim jasno je da pauza ne može biti kraća od mesec dana, što će reći da Korejac propušta oba susreta osmine finala Lige šampiona protiv Lajpciga.\nKakav je ovo udarac za Žoze Murinja i Totenhem najbolje će Sonov učinak ove sezone. S 16 golova i devet asistencija on je daleko najkorisniji fudbaler tima. Uzimajući u obzir da je već duže vreme van terena i Hari Kejn, veliko je pitanje, kako prenose Sportske.net, da li su posle svega “Pevci” i dalje favoriti protiv Lajpciga, odnosno da li će u istom ritmu moći da nastave borbu za TOP 4 u Premijeršipu.


Počelo Svetsko fudbalsko prvenstvo u Rusiji\nIzvor: NoviMagazin.rs, 14.Jun.2018, 17:39\nU uvodnom delu ceremonije otvaranja nastupio je britanski pevač Robi Vilijams koji je pevao delove svojih najvećih hitova, "Let me entertaine you", "Feel", "Angel", "Rock Đ", a na pozornici mu se priklučila operska pevačica, ruski sopran Aida Garifulina.\nOko njih su plesali izvođači obučeni u kostime u bojama zastava učesnika Mundijala, a navijači >> Pročitaj celu vest na sajtu NoviMagazin.rs << na tribinama su se dobro zabavljali, pevali su i igrali.\nLegendarni brazilski fudber Ronaldo izveo je na teren dečaka u majici ruske reprezentacije, a na terenu je bila i maskota Svetskog prvenstva vuk Zabivaka.\nPosle 10 minuta zabavnog programa, teren je brzo očišćen, pa su na travu stadiona Lužnjiki izašli reprezentativci Rusije i Saudijske Arabije, koji igraju prvi meč na turniru.\nPredsednik Fife Dani Infantino pozdravio je navijače na ruskom i arapskom i rekao da će za mesec dana fudbal osvojiti Rsiju, a fudbal iz Rusije ceo svet.\nN1 televizija: Počelo Svetsko prvenstvo u Rusiji, nastup Robija Vilijamsa\nPočelo Svetsko fudbalsko prvenstvo u Rusiji (FOTO/VIDEO)\nGde god da živimo i kakve tradicije da sledimo, sve nas ujedinjuje ljubav prema fudbalu, svi smo jedan tim. Naš zadatak je da očuvamo tu snagu i jedinstvo za buduća pokolenja, rekao je Vladimir Putin Svetsko fudbalsko prvenstvo počelo je danas u Moskvi.U uvodnom delu ceremonije...


Argentina slomila Venecuelu i zakazala "Superklasiko" - BIGportal.ba\nArgentina slomila Venecuelu i zakazala “Superklasiko”\nJuni 29, 2019 Juni 29, 2019 0118\nSuperklasiko je jedan od najvećih derbija u svetu fudbala, a upravo ćemo jedan takav gledati u polufinalu Kopa Amerike kada će koplja ukrstiti Brazil i Argentina.\nArgentinci su do polufinala došli nakon pobede nad Venecuelom rezultatom 2:0, a golove su postizali napadač Intera, Lautaro Martines i fudbaler Betisa, Đovani Lo Selso.\nPrvi gol je došao već posle 10 minuta fudbala kada je Lautaro Martines bio na pravom mestu u pravo vreme i Aguerovu asistenciju pretvorio u gol, što su navijači Argentine dočekali sa mnogo oduševljenja.\nNa drugi gol se čekalo nešto duže, pošto je Lo Selso u 74. minutu dobio tu privilegiju da postavi konačni rezultat. Argentinci su bili apsolutni favoriti i to su svojom igrom i potvrdili, pa će trećeg jula u Belo Horizonteu ići na megdan domaćinu, Brazilu.\n“Ovo nije fer” – Vilander oduševljen Novakovim drop-šotom


Potpredsednik Ričard Čejni: Vašington želi diplomatski da se sporazume sa Iranom\nAmerički potpredsednik Ričard Čejni, na današnjoj konferenciji za novinare sa australijskim premijerom Džonom Hauardom u Sidneju, izjavio je da Vašington želi diplomatski da se sporazume sa Iranom, ali da su «na stolu i dalje sve opcije» za sprečavanje Teherana da se domogne nuklearnog oružja. Čejni je rekao da američka vlada zajedno sa Evropljanima i Ujedinjenim nacijama nastoji da privoli Iran da se odrekne svog nuklearnog programa i da se i dalje teži miroljubivm diplomatskom rešenju. Američki potpredsednik je zaključio da bi bilo veoma pogrešno dopustiti da Iran postane nuklearna sila. Američki državni sekretar Kondoliza Rajs je juče rekla da veruje da bi moglo da se dođe do diplomatskog rešenja, ako bi se međunarodna zajednica i dalje ujedinjeno suprotstavljala Iranu.\nČetiri Palestinca poginula u žestokom sukobu u Pojasu Gaze\nČetiri Palestinca su poginula i najmanje 18 ih je ranjeno u žestokom sukobu suparničkih klanova u Pojasu Gaze. Komandant bezbednosnih snaga Hamasa je rano jutros ubijen u izbegličkom logoru Kan Junis i vojno krilo Hamasa je za to ubisto optužilo suparnički klan. Ubistvo je pokrenulo pucnjavu u kojoj su poginuli dva člana suparničkog klana iz organizacije Fatah i jedan posmatrač. U novinskim izveštajima se navodi da obe strane kažu da je je sukob izazvala meuklanska svađa i da nije povezan sa borbom za vlast između organizacije Fatah predsednika Mahmuda Abasa i vladajućeg Hamasa.\nKralj Abdulah zatražio od nove palestinske vlade da prizna Izrael\nJordanski kralj Abdulah je zatražio od nove palestinske vlade nacionalnog jedinstva da prihvati zahteve međunarodne zajednice koja traži da prizna Izrael i odrekne se nasilja. U današnjem intervjuu koji je emitovala izraelska televizija, kralj je rekao da su i arapske i zapadne zemlje saglasne da nova vlada mora da prihvati zahteve međunarodnih posrednika ukoliko želi da bude priznata. Takođe danas, palestinski predsednik Mahmud Abas je nastavio da prikuplja podšku za ukidanje međunarodnog ekonomskog embarga Palestinskoj upravi. Posle sastanka sa francuskim predsednikom Žakom Širakom u Parizu, Abas je rekao novinarima da nova palestinska vlada nacionalnog jedinstva ne bi trebalo da bude pod embargom. Palestinski predsednik međutim nije dao nijedan nagoveštaj da su evropske zemlje odlučile da nastave da pružaju pomoć Palestinskoj upravi. U međuvremenu, francuske vlasti su potvrdile da je u reci Seni u blizini Ruana na severozapadu Francuske, pronađen leš izraelskog diplomate Davida Dahana, koji je nestao prošlog meseca. Policija je danas saopštila da je genetska analiza uklonila sve sumnje. Šef evropske misije izraelskog Ministarstva odbrane je nestao iz svog stana u Parizu 22. januara, a policijska patrola je krajem prošlog meseca u Ruanu pronašla njegov automobil parkiran na obali reke. Policia je saopštila da na lešu nema tragova nasilja i da se ceo slučaj vodi kao moguće samoubistvo.\nJapan lansirao četvrti špijunski satelit\nJapan je lansirao četvrti špijunski satelit, čime je upotpunio svoje sposobnosti da nadgleda aktivnosti širom sveta, a posebno nuklearni program Sjeverne Koreje. Satelit, zajedno sa manjim prototipom, lansiran je iz svemirskog centra na udaljenom ostrvu na jugu zemlje, uz pomoć H-2A rakete. Japanski zvaničnici su saopštili da špijunski sateliti predstavljaju značajno oruđe za državu da nezavisno prikupi obaveštajne podatke. Japan je lansirao svoj prvi špijunski satelit 2003. godine, kao odgovor na usavršavanje raketnog sistema u Severnoj Koreji, koja je 1998. lansirala balističku raketu koja je preletela preko Japana.


Održana 32. Trka za srećnije detinjstvo | Ami Naxi Radio 89.7Mhz\nU organizaciji Crvenog krsta Kikinda, u našem gradu održana je 32. Trka za srećnije detinjstvo. Na ovoj humanitarnoj, tradicionalnoj sportsko – rekreativnoj manifestaciji učestvovalo je preko 3.000 dece, koja su trčala takozvanom “Trasom zdravlja“.\nNaši sugrađani nadmetali su se u 26 kategorija, od trke majki sa bebama u kolicima, do trke volontera i roleraša:\n-Zaista mi je veliko zadovoljstvo što smo uspeli da organizujemo ovaku lepu manifestaciju, što nas je vreme poslužilo, dan je bio sunčan, tako da su svi učesnici mogli da trče trasom zdravlja. Crveni krst Kikinda kao organizator manifestacije potrudio se da sve protekne u najboljem redu, imali smo 26 kategorja, od majki sa bebama, do predškolaca, osnovaca, roleraša i volontera naše organizacije. Dugujemo veliku zahvalnost našim donatorima, pre svega kompaniji Grindex koja je obezbedila lepe nagrade, Crvenom krstu Vojvodine, kompaniji Jaffa, Testilend, kao i Kolačiću sreće koji su se potrudili da sva deca na cilju dobiju slatkiše – istakla je Danijela Bjeljac, sekretarka Crvenog krsta Kikinda.\nVeć sedam godina generalni sponzor tradicionalne manifestacije je kompanija Grindex:\n-To je sada već postala mala tradicija, da uvek podržimo ono što je lepo i zdravo, sve ono što je na ponos svih nas, a to su ovi naši mališani koji svake godine trče našom glavnom ulicom i nama to pričinjava veliko zadovoljstvo, kada sve to podržimo. Mislim da je ova trka posebno važna usled situacije u kojoj se svi nalazimo, ove pandemije i svega ostalog, tako da nam je želja da promovišemo zdrav život, zdrave stilove života, da ukažemo na važnost odgovornosti prema drugima kako bi sve proteklo na najbolji način, onako kako i želimo. Moramo voditi računa jedni o drugima, kako bismo se sačuvali i da na kraju svi budemo zadovoljni – dodao je finansijski direktor kompanije Grindex, Vojislav Bulatović.\nTradicionalnu humanitarno – rekreativnu manifestaciju svečano je otvorila Dijana Jakšić Kiurski, zamenica gradonačelnika Kikinde:\n-Imali smo to zadovoljstvo da i ove godine organizujemo 32. manifestaciju. Zaista mogu da kažem da u velikoj meri bilo kakva manifestacija ovog tipa znači puno jer promoviše zdrav život, zdrave načine života, sport i druženje kroz sport i rekreaciju, tako da su ovakve ideje uvek dobrodošle, uvek su korisne za naše društvo, a pogotovo za našu omladinu. Kao i svih proteklih godina, tako se i ove Crveni krst potrudio da organizuje ovu manifestaciju. Naravno da ni ove godine nije izostala podrška Grada Kikinde, jer svaka lokalna samouprava treba uvek da prepozna značaj ovakvih manifestacija i kada god je to moguće pruži podršku i pomoć – nadovezala se Dijana Jakšić Kiurski.\nSvečano otvoren Međunarodni miting “Plivačke nade“ u Kikindi


„Ako vas Rusija napadne, sami se branite“ | Radio Trebinje\n21 новембра 2018, 7:21 AM\n„Ako vas Rusija napadne, sami se branite“\n12. јуна 2015., 09:16\nIstraživački centar „Pju“ objavio je rezultate opširne studije o stavovima javnosti prema NATO alijansi, Rusiji i situaciji u Ukrajini.\nNovinske stupce zapadne štampe više od godinu dana zauzimaju tektovi koji govore o strahu od širenja ruskog uticaja, naročito od kad je zvanična Moskva pripojila Krim.\nIpak, istraživanje centra „Pju“ pokazalo je da javnost u SAD i zemljama zapadne Evrope nije naročito zainteresovana za sudbinu zemalja koje se graniče sa Rusijom.\nTek neznatna većina Amerikanaca smatra da bi NATO morao da interveniše „ukoliko bi Rusija napala neku od zemalja članica alijanse“.\nNešto više od polovine Amerikanaca, 56%, slažu se da „SAD treba da koriste vojnu silu da brani NATO saveznika protiv Rusije“ ako do takve situacije dođe.\nOvakav stav svakako ne može biti uteha za devet zemalja NATO alijanse, koje su nekada bile članice Varšavskog pakta.\nKada se američka javnost podeli na republikance i demokrate, situacija se iskristališe i prikazuje veliku političku podelu unutar SAD. Oko 69 procenata Amerikanaca koji se izjašnjavaju kao republikanci smatra da NATO mora da interveniše ako do sukoba između Rusije i neke od zemalja članica dođe, dok je taj procenat kod demokrata znatno niži – svega 47 odsto.\nŠto se tiče evropskih zemalja, Poljska je ta koja je optimistična po pitanju pomoći NATO pakta u slučaju „konflikta sa Rusijom“ – 49 odsto Poljaka smatra da bi im vojska Alijanse pritekla u pomoć, dok suprotno mišljenje ima 31 procenat građana.\nU Italiji, Nemačkoj i Francuskoj, tri od četiri najveće države Evropske unije, većina smatra da njihova zemlja ne bi trebalo da ulazi u konflikt sa Rusijom. Španija je poprilično ravnomerno podeljena, dok su Britanci mišljenja da se Rusiji, u nekom potencijalnom sukobu, mora suprotstaviti.\nNemačka je posebno tolerantna prema Rusiji, te jedna trećina stanovništva smatra da bi Nemačka trebalo da ukine sankcije koje je uvela Rusiji, dok čak 80 posto ne podržava slanje oružja Ukrajini.\nSumarizacija ovog istraživanja javnog mišljenja koju je uradio centar „Pju“ je sledeća:\nJavnost država članica NATO pakta podržavaju ekonomsku pomoć, ali ne favorizuju naoružavanje Ukrajine. Većina anketiranih ljudi u osam zemalja NATO je srećno kada vide da zapadne zemlje šalju ekonomsku pomoć u Ukrajinu, ali kada je reč o učešću u bilo kakvom vojnom sukobu, podrška izostaje.\nZapadni saveznici "kroje" novi Balkan?\nSDS Trebinje: Poskupljenje struje još jedno iznevjereno obećanje Vlade RS


18. Sep. 2015 u 22:03 Ovosedmični promet na sarajevskoj berzi 21.417.013,95 KM\nNa ovosedmičnom trgovanju na Sarajevskoj berzi (SASE) ostvaren je promet od 21.417.013,95 KM, a u sklopu 142 transakcije ukupno je prometovano 463.796 vrijednosnih papira. Dana 15. septembra održana je XXXIII aukcija trezorskih zapisa Federacije\n04. Sep. 2015 u 18:14 Trezorski zapisi RS uvećali sedmični promet banjalučke berze\nNa ovosedmičnom trgovanju na Banjalučkoj berzi ostvaren je promet od 15.905.652,85 KM, kroz 310 transakcija. Na aukciji trezorskih zapisa RS ostvaren je promet u vrijednosti od 14.899.500 KM. Akcijama na službenom berzanskom\n04. Sep. 2015 u 18:12 Promet Banjalučke berze 255.621 KM\nNa današnjem trgovanju na Banjalučkoj berzi ostvaren je promet od 255.621,91 KM, kroz 47 transakcija. Vrijednost BIRS indeksa se nije promjenila i iznosi 702,79 poena, a vrijednost FIRS indeksa se povećala\n01. Jan. 1970 u 01:00 SASE - Današnji promet 5.307.527 KM\nNa današnjem trgovanju na Sarajevskoj berzi ostvaren je ukupan promet od 5.307.527,22 KM (5.305.435,02 KM redovne berzanske trgovine i 2.092,20 KM prijavljene trgovine). U sklopu 26 transakcija ukupno je prometovano 84.356


Tanjug 24. aprila 2019. 21:24\nLJUBLJANA – Premijer Slovenije Marjan Šarec uporedio je današnju situaciju u Evropi sa onom pred izbijanje Drugog svetskog rata, kada su evropski političari popuštali Hitleru.\n„Populisti u Evropi napreduju zato što umerene stranke i političke snage nisu bile uspešne i dovoljno proaktivne u iznošenju svojih agendi. Ako samo sediš i čekaš šta će se dogoditi, onda su populisti vrlo glasni i dobijaju mnogo političkog prostora“, rekao je Šarec u razgovoru koji prenose slovenački mediji.\n„Današnji dominantni evropski političari i zvaničnici Evropske unije presporo odlučuju u novim istorijskim okolnostima. Uniji treba novo i efikasnije vođstvo, ako želi da uspešno parira talasu populizma i sve većem uticaju Rusije i Kine“, ocenio je Šarec.


Sjednica SNS-a: Razgovarali o dolasku Putina, ali i o izborima - Borba\nSjednica SNS-a: Razgovarali o dolasku Putina, ali i o izborima\nU Zemunu je održana sjednica Izvršnog odbora Srpske napredne stranke kojoj je prisustvovao i lider naprednjaka i predsjednik Srbije, Aleksandar Vučić.\nKako Tanjug saznaje, tema sastanka je 17. januar, kada u posjetu dolazi predsednik Rusije Vladimir Putin, a nekoliko nevladinih organizacija najavljuje da će uz podršku SNS organizovati doček ruskog predsjednika kod hrama Svetog Save.\nPored predstojeće posjete predsjednika Rusije, tema su bili i vanredni parlamentarni izbori.\nPosle prvog sastanka kojem su, pored rukovodstva, prisustvovali članovi proširenog Izvršnog odbora, u zemunskoj hali “Pinki” održan je još jedan.\nČlanovima SNS se obratio Vučić koji je pozdravio prisutne i rekao da će predstojeća godina biti teška i komplikovana.\nSjednici je prisustvovalo oko 3.000 članova vladajuće stranke i, “gotovo svi su iznijeli stav da treba raspisati vanredne parlamentarne izbore”, prenosi B92.\nFunkcioner SNS Nebojša Stefanović je za Prvu televiziju rekao da to nije mjesto na kome će se donijeti takva odluka, kao i da je to bila prilika da “predsjednik Aleksandar Vučić čuje stavove”.\n– Mi smo uvijek spremni za izbore, ali je pitanje da li je to u ovom trenutku dobro za Srbiju – rekao je Stefanović, dodajući da trenutno obilaze stranačke odbore po Srbiji, a da će kad budu imali konkretno mišljenje i saznanje o tome šta je najbolje za Srbiju, obavijestiti o tome javnost.\n“Mi smo uvijek spremni za izbore, ali je pitanje da li je to u ovom trenutku dobro za Srbiju – rekao je Stefanović poslije sastanka.\nGovoreći o predstoijećoj posjeti ruskog predsjednik Vladimira Putina, koji u Beograd dolazi 17. januara, Strefanovih je rekao da smo za taj doček spremni, a da je policija spremna da pruži punu sigurnost svim građanima koji budu išli ka hramu Svetog Save.\n– Potpuno smo spremni da bezbjednosno zaštitimo svakog našeg građanina, kao i našeg gosta – rekao je Stefanović, namopinjući da je značaja te posjete izuzetan, da je to uvijek tako kad je riječ o najznačajnijim političarima i državnicima koji nam iz svineta dolaze, te da je uvjeren da će i ta posjeta značajno doprinijeti proširenju međusobnih odnosa dvije zemlje, posebno na polju ekonomske saradnje.


Društveni pregled za 7. jun 2021. - Klasna solidarnost1\nDruštveni pregled za 7. jun 2021.\nNovim rebalansom budžeta, država povećava izdatke za vojsku za više od 40%, što znači da će vojska dobijati osam puta više novca nego celo zdravstvo. Očigledno je da nedostaci i slabosti zdravstvenog sistema koji su naročito došli do izražaja protekle godine, državi nisu prioritet koji treba rešiti. Kao društvo još uvek nalazimo načine kako da se oporavimo od ove zdravstvene krize, možemo samo da se oslonimo jedni na druge, uzajamnu pomoć i solidarnost. A država kupuje oružje.\nZašto izdvajamo osam puta više za vojsku nego zdravstvo\nRadnik star oko 50 godina pao je sa mosta prilikom izvođenja radova na obilaznici oko Beograda. Građevinske kompanije zanemaruju bezbednost radnika, bez obzira na to da li izvode radove za privatne investitore ili državu. Veliki broj građevinskih radnika nije prijavljen, pa kada se povrede zbog kriminalnog nemara firme za koju rade umesto bolovanja dobiju otkaz.\nRadnik pao sa nadvožnjaka u Beogradu\nSindikat radnika „Kolubare” najavljuje generalni štrajk ukoliko ministarka rudarstva Zorana Mihajlović ne bude smenjena. Ona se, zajedno sa predsednikom sidinkata radnika EPS-a, zalaže za prekidanje izgradnje Termoelektrane „Nikola Tesla B” i brzo gašenje svih termo-pogona za proizvodnju struje u Srbiji. Rudari su na protestnom zboru iskazali nepoverenje u ove planove iza kojih stoje uvoznici struje i investitori vetroparkova. Ovaj slučaj pokazuje kako politička mafija prihvata ekološku retoriku i koristi je da legitimiše sopstvene poslovne planove. Poskupljenje struje direktno utiče na sve ljude u zemlji, a gašenje termo-pogona radnike zaposlene u toj industriji ostavlja na ulici.\nPredsednik sindikata Kolubare: Ili smena Zorane Mihajlović ili generalni štrajk\nZakon o radnom angažovanju na određenim poslovima bi mogao uskoro da zameni Zakon o sezonskom radu, te proširi njegovo delovanje na oblasti van poljoprivrede gde se od pre par godina primenjuje. Ovo proširenje obuhvatilo bi radnike u građevini, uslužnom sektoru i slično, i dovelo do legalizacije rada na crno.\nDr Mirjana Dokmanović: Izmene Zakona o sezonskom radu ne idu u koristi ni radnicama ni radnicima već samo poslodavcima\nOmladinska zadruga „Tragač” i agencija za zapošljavanje “Auxilium Consulting” nalaze se na istoj adresi i imaju istog zastupnika, što ih faktički čini istom „firmom” i tako iznajmljuju radnike do 30 godina poslodavcima preko zadruge, a starije od 30 godina preko agencije. To je direktno suprotno ideji zadruge koja treba da koristi omladincima, a ne sticanju profita. Još problematičnije je što su na tenderu raspisanom 21. marta ova zadruga i agencija učestvovale odvojeno.\nOmladinska zadruga i agencija za zapošljavanje na istoj adresi učestvuju na istom tenderu\nFirma AD Planinka kupila je hotel Žubor u Kuršumlijskoj banji koji zajedno sa pratećim objektima zauzima 16.000 kvadrata i 96.000 kvadrata zemljišta, po ceni duplo nižoj od tržišne (1,4 miliona evra), a za kupovinu i rekonstrukciju tog Banjskog kompleksa ista firma je dobila 2,5 miliona državne pomoći. Ova firma, koja već poseduje nekoliko hotela, a takođe puni i Prolom vodu, usko je povezana sa političkom mafijom, budući da je generalni direktor preduzeća, Radovan Raičević, odbornik Srpske napredne stranke u Kuršumliji.\nNovom vlasniku Kuršumlijske Banje bliskom SNS-u 2,5 miliona evra subvencija\nU periodu 10. do 21. maja kada je izraelska vojska granatirala pojas Gaze, živote je izgubilo najmanje 254 ljudi uključujući 66 dece, povređeno je preko 1.900 Palestinaca, a raseljeno je njih 72.000. Oštećene su i 53 škole, 6 bolnica i 11 klinika. Mediji uporno govore o konfliktu i sukobu, kao da su ove dve strane ravnopravne, a istina je da se sa jedne strane nalazi okupiran i izmučen narod, a sa druge jedna od najopremljenijih vojnih sila.\nBez slobode za palestinski narod ne može se očekivati mir na Bliskom istoku\nPolovina od 3000 spomen-obeležja antifašističke baštine je uništena, a neoliberalnoj i kapitalističkoj Hrvatskoj više odgovaraju istorijski revizionizam i relativizacija fašizma, nego sećanje na antifašističku prošlost. Na Petrovoj gori, planini koja je bila središnje mesto okupljanja partizanskih jedinica iz Dalmacije, Korduna i Bosne i dalje stoji Memorijalni kompleks ustanka naroda Banije i Korduna. Na tom mestu, gde je u borbi protiv fašizma poginulo 3200 ljudi, Ministarstvo kulture i medija je dopustilo da se snima Netfliksova serija „Plemena Evrope” čiji su postapokaliptični narativ i sadistička imaginacija u direktnoj suprotnosti sa vrednostima za koje su pali borci Narodnooslobodilačkog pokreta, a zapravo mnogo bliži fašizmu protiv koga su se oni borili.\nPlemena novog fašizma\n27. aprila u Ljubljani je održan antivladin protest na kome je oko 10.000 ljudi postavilo ultimatum Vladi da podnese ostavku inače će se „suočiti sa masovnom pobunom” do raspisivanja vanrednih izbora. Zato su 28. maja ponovo na ulice izašli studenti, penzioneri, umetnici, sindikalna udruženja, ekološke organizacije i ostali nezadovoljni stanovnici Ljubljane.\nU Ljubljani najavljen veliki antivladin protest\nIako zvuči kao neslana šala, 2018. je najavljena izgradnja novog prečistača otpadnih voda u Temerinu, budući da je privremeni prečistač na izdisaju i nema dovoljan kapacitet za taj broj stanovnika. Ministarstvo zaštite životne sredine je finansijski trebalo da podrži projekat sa 300 miliona dinara, a početak radova je bio predviđen za 2019. godinu, a vreme potrebno za realizaciju je procenjeno na 2 godine. Iako bi do sada prečistač trebalo da bude izgrađen, sa projektom se nije ni počelo, budžet se stalno smanjuje, a do sada u sam prečistač nije uloženo baš ništa – čak nije popravljen ni stari prečistač. Bez novog prečistača stanovnici nemaju adekvatne sanitarne uslove, a fekalne vode mogu da zagade prirodu.\nPrečistač otpadnih voda u Temerinu: Zidanje Skadra na Bojani


Vlada RS kupila avion za 19 miliona maraka bez tendera - Istinito.com - Ne budi ovca!\nPočetna > BIH > Politika > Vlada RS kupila avion za 19 miliona maraka bez tendera\n28. Decembra 2019. Istinito809Leave a Comment on Vlada RS kupila avion za 19 miliona maraka bez tendera\n“Mora se zahtijevati od Vlade Republike Srpske da objavi sve dokumente i informacije, odnosno da obrazloži kojim procedurama je išla kupovina ovog aviona. Evidentno je da se u ovom slučaju išlo na izuzetke od Zakona o javnim nabavkama, ali se mora pojasniti građanima koji su finansirali kupovinu ovog aviona zbog čega je to tako”, ističe Mastalo.\n“Na osnovu procijene koju su uradili iz Cessne nismo bili zadovoljni sa procijenjenom vrijednosti za naš avion i donijeli smo odluku da kompletan iznos za nabavku aviona finansiramo iz budžeta Republike Srpske, i po dolasku tog novog aviona, ovaj avion koji sada imamo prodaćemo na licitaciji jer smatramo da ćemo time znatno više dobiti sredstava nego da smo išli u zamjenu i doplatu za novi avion”, pojasnio je tada Višković.\nRSE nije dobila odgovor ni da li je prodat još jedan avion u vlasništvu Vlade Republike srpske – Cesna 500 kojeg je Vlada pokušala prodati 19. aprila 2018. godine putem javne licitacije po početnoj cijeni od 160.000 evra.\n“Studija bi pokazala da bi bilo jeftinije rentirati avion kao taxi da vas odvede iz tačke A u tačku B kao što je to predlagala Svjetska banka za situaciju sa prevozom građana Željeznicama Republike Srpske”, kaže Pavlović.\n“To je prosto pokazano kupovinom ovog aviona za kojeg ne znamo ni koga će voziti ni zašto će voziti ni kuda će voziti i koliko će to imati koristi koju bi trebalo da se obezbijedi za građane Republike Srpske. To je po meni potpuno nepotrebno, na kraju krajeva, ni Slovenija kao mnogo bogatija zemlja od Republike Srpske nema svoj avion”, smatra Pavlović.\nTagged avion cessna istinito tender vlada rs\nBegić pozvan u policiju zbog skidanja transparenta\n“Pošte Srpske” za pregled softvera daju 100.000 maraka


Energetske zadruge za benefite građana i okoline - JUGPRESS\nGrad Niš je danas, u saradnji sa sa Centrom za razvoj Građanskog društva PROTECTA i Naučno-tehnološkim parkom Niš, organizovao okrugli sto na temu „Mogućnosti i izazovi za formiranje energetskih zadruga u Republici Srbiji. Ovom manifestacijom se obeležava i Evropska nedelja lokalne demokratije.\nBojan Gajić, Energetski menadžer Grada Niša, izjavio je da su energetske zadruge vid udruživanja građana, sa ciljem ostavrivanja finansijskih prihoda.\n„Praktično prodajom energije dobijene iz obnovljivih izvora energije, ili sprovođenjem projekata energetske efikasnosti. Što se tiče Srbije, osnov za formiranje energetskih zadruga je prilično dobro razvijen. Nije još uvek savršen, međutim građane ne treba to da obeshrabri, jer već na teritoriji Srbije rade vrlo uspešno dve energetske zadruge.“\nOn je naglasio da je, po Zakonu o zadrugama, praktično moguće da zadruge formiraju građani koji nisu vezani za jednu lokaciju.\n„Mislim da je neko iskustvo iz evropskih zemalja takvo da je lakše dogovoriti međusobne odnose kada su građani locirani blizu, kao predstavnici jedne stambene zajednice ili jednog naselja, međutim nije nikakvo ograničenje i moguće je i to na neki način prilagoditi situaciji, kako se sami građani dogovore.“, rekao je Gajić.\nPrema njegovim rečima udruživanjem u zadruge ostvaruje se mogućnosti i manje potrošnje energije i sistema, a zatim mogućnost prodaje energije u sistem, kako električni, tako i toplovodni.\n“Postoje primeri gde su se zadruge formirale oko proizvodnje toplotne energije, ali zadruge takođe mogu da se formiraju oko projekata energetske efikasnosti, tako da oni koji, praktično smanjujui troškove, ujedno i ostvaruju benefite za sve članove zadruge. Inače, iskustva iz zapadnih zemalja i zemalja Evropske unije su takva da su se članovi Zadruge, kupovinom energije, pokazali kao vrlo značajni akteri na tržištu i mogli da ispregovasraju malo povoljnije uslove prilikom kupovine električne energije“, kazao je Gajić.\nGoran Vučković sa Mašinskog fakulteta rekao je da je ovo novina u našem okruženju, ali jedna pozitivna novina, pa i za akademsku zajednicu, koja treba da donsese dobrobit i građanima pojedinačno, a i široj društvenoj zajednici.\n„Benefiti će biti manji računi, ali se očekuje i da, većim korišćenjem obnovljivih izvora energije, pogotovu solarne energije, mi smanjimo emisiju štetnih gasova, kaja nas sve više, pogotovo u ovim zimskim mesecima, opterećuje, i vrlo često smo bili i na neslavnom prvom mestu po zagađanju u gradu. Iz tog razloga očekujemo da se i taj efekat oseti, a udruženjem u zadruge ljudi će osetiti šta može, i tržište će pokazati koliko zadruge mogu da donesu dobrobiti. Ovde prvenstveno govorimo o proizvodnji električne energije, ali je i solarna nešto što može da se koristi“, kazao je Vučkovič.\n„Zakon prepoznaje udruživanje i za druge vidove obnovljivih energija, tako da se sa ovim otvaraju brojne mogućnosti za sve. Rekli smo da je nedavno usvojena jedna Uredba, koja dodatno uređuje odnos kupac – proizvođač. Sada je Zakonom o koriščenju obnovljivih izvora energije prepoznata i kategorija, istovremeno i korisnika i proizvođača. Dakle, građani mogu da budu i jedno i drugo i tu je Uredba sada potpuno detaljno opredelila šta može, a šta ne može. Građanima će trebati pomoć struke i mi smo u tom delu potpuno otvoreni“, navodi Vučković.\nOn je pojasnio da građani mogu i pojedinačno da se odluče za neku ovakvu akciju.\n„Taj odnos će vremenom biti sve povoljniji za građane. Ne mogu da kažem da je u ovom trenutku period otplate investicije jako kratak. U ovom trenutku, kada struja još uvek nije ekonomska kategorija, u delu kada smo još uvek zelenoj zoni, to je ispod onih cena koje su u Evropi i razvijenom svetu, iako je izuzetno skupa kada se uđe u plavu i crvenu zonu. Očekuje se da cena električne energije raste, a samim tim smanjivaće se period otplate, odnosno biće sve povoljnije za građane njihovo ulaganje. Neko može i pojedinačno da se odluči za neku ovaskvu akciju.”\nMilan Stefanović iz PROTECT-a naglasio je da je ovo projekat u koji je uključeno nekoliko desetina gradova.


Zamenik generalnog direktora Centralne banke Crne Gore podnosi ostavku\nZamjenik generalnog direktora Centralne banke Crne Gore Goran Knežević potvrdio je da je obavijestio Skupštinu da će u narednih mjesec podnijeti ostavku na tu funkciju. Kneževića bi formalno trebalo da razriješi Parlament, kao člana Savjeta Centralne banke.\nGoran Knežević objasnio je da je ostavku najavio jer svoj posao nije mogao da obavlja kvalitetno i odgovorno, zbog neodgovarajućeg zakonodavno-institucionalnog okvira:\n''Moja ostavka uzrokovana je kulminacijom debalansa između ovlašćenja i odgovrnosti u obavljanju ove funkcije, a postojeći zakonodavni i institucionalni okvir ne pruža mi uvjerenje da mogu dalje kvalitetno i odgovorno obavljati ovu funkciju, povjerenu Zakonom o Centralnoj banci.'', rekao je Knežević.\nVeć duže se spekuliše da Centralna banka trpi pritisak moćnog bankarsog lobija, ali da pojedinim potezima, između ostalih i odlukom o kreditnom ograničenju, pokazuje otklon od tih struktura.\nU Socijaldemokratskoj partiji, koja podržava Gorana Kneževića, ne vjeruju da je njegova ostavka rezultat pritiska. Portparol Raško Konjević rekao je kako vjeruje da je Knežević rezistentan na bilo koju vrstu pritiska.\n‘’Mi u SDP-u očekujemo, budući da smo mu zaista dali punu podršku zbog njegove stručnosti, da će taj posao nastaviti da radi. Smatramo da ljude stručnosti gospodina Kneževića moramo apsolutno sačuvati u institucijama države Crne Gore.''\nIzvori crnogorskih medija iz bankarskih krugova tvrde da će, dolaskom Mila Đukanovića za premijera, moćni bankarski lobi biti podržan i ohrabren, te da je to jedan od razloga Kneževićeve ostavke.\nSituacija se dodatno komplikuje i podnošenjem amandmana Pokreta za promjene i DPS-a na Predlog zakona o bankama. Nebojša Medojević saopštio je krajem januara da je Centralna banka prihvatila većinu amandmana Pokreta, što do sada niko nije demantovao. Ta opoziciona partija predložila je, između ostalog, rješenja koja se po mišljenju ljudi upoznatih sa bankarskim tokovima u Crnoj Gori kose sa interesima lobija.\nJedan od amandmana PZP-a je da se u sticanju akcijskog kapitala banke ne može koristiti kreditni način finansiranja od te ili bilo koje druge banke, što je do sada bila praksa. Tu su i preporuke Bazelskog komiteta za bankarsku superviziju i direktive Evropske komisije, koje propisuju da osnovni kapital banke treba vezati samo na uplaćeni kapital iz jasnih izvora, računovodstveno-revizorski priznatih rezervi i zadržanog profita.\nVladajućim krugovima se ne dopada ni dosadašnje pravilo da procenat kvalifikovanog učešća u vlasništvu ne može biti preko 10 odsto, osim uz posebno odobrenje, kako bi se spriječila monopolizacija u bankarskom sektoru.\nIstog dana kada je Knežević najavio ostavku, predsjednik Savjeta Centralne banke Crne Gore Ljubiša Krgović potpisao je u Solunu sa supervizorima iz zemalja jugoistočne Evrope Memorandum o razumijevanju i saradnji u oblasti kontrole banaka.


Evropska kuća fudbala najavila smanjivanje nagradnog fonda za Ligu šampiona i Ligu Evrope! - Alo.rs\nKao razlog su navedeni finansijski gubici uzrkovani pandemijom koronavirusa.\nEvropska fudbalska unija obavestila je svoje članice da je zbog odlaganja završne faze takmičenja u Ligi šampiona i Ligi Evrope i promene formata takmičenja kako bi ono bilo završeno došlo do smanjenja priliva finansijskih sredstava od televizijskih prava i sponzora te da će to prouzrokovati gubitak veći od 666 miliona dolara.\nDo prekida takmičenja došlo je u martu kada je Svetska zdravstvena organizacija proglasila pandemiju. Takmičenje je nastavljeno, ali u promenjenom formatu pa se umesto po dve u nokaut fazi igrala samo jedna utakmica.\nUEFA, Foto: Youtube/Printscreen\nKlubovi su širom sveta već i od liga dobili smanjenu količinu novca na ime TV prava jer su i sve lige bile u istoj poziciji sa brodkasterima i sponzorima.\nUpravo to će biti i razlog za smanjenje nagradnih fondova u UEFA evropskim takmičenjima u narednih pet sezona.


RTS :: Sedam ponuda za nastavak gradnje Koridora 10\nEkonomija Sedam ponuda za nastavak gradnje Koridora 10\nSedam ponuda za nastavak gradnje Koridora 10\nponedeljak, 22. feb 2016, 14:35 -> 14:46\nNa tenderu za nastavak gradnje obilaznice oko Dimitrovgrada na istočnom kraku Koridora 10 stiglo je sedam ponuda konzorcijuma i kompanija, rečeno je danas "Tanjugu" u "Koridorima Srbije".\nReč je o deonici na kojoj je bila angažovana bugarska "Trejs grupa" sa kojom je u oktobru 2015. raskinut ugovor zbog sporog izvođenja radova.\nPosao obuhvata završetak gradnje trase autoputa i mostova, a ponude su dostavili: "Hidrostroj JSC" (Bugarska), "JV: Euro - Asfalt" doo Sarajevo i "Ingrap Omni" doo Beograd, "Konstručiones Rubau" S.A. (Španija), "Terna SA" (Grčka), "Aktor SA" (Grčka), "Integral Inženjering AD" (BiH) i "JV: Štrabag AG" (Austrija) i "Vojvodinaput" AD Pančevo, konstatovano je na otvaranju tendera 17. februara.\nNa obilaznici oko Dimitrovgrada je ostalo da se izgradi još 5,8 kilometara auto-puta u punom profilu, kao i da se završi gradnja sedam mostova dužine od 20 do 500 metara, a čiji je raspona između 30 i 35 metara.\nRadovi na toj deonici prekinuti su u oktobru prošle godine zbog raskida ugovora sa bugarskom kompanijom "Trejs Grup Hold plc".\nZa završetak auto-puta i mostova predviđen je rok od 300 dana.\nDirektor "Koridora Srbije" Dmitar Đurović je ranije izjavio da je "Trejs grupa" obavila svega 13 odsto posla.\nBugarska "Trejs Grup Hold plc" je krajem juna 2014. dobila posao gradnje obilaznice oko Dimitrovgrada na Koridoru 10 i tako zamenila na toj deonici austrijsku "Alpinu" koja je bankrotirala 2013. godine.\n"Trejs" je dobio rok za gradnju od 450 dana, a vrednost ugovorenih radova je iznosila 2,26 milijardi dinara.\n(ponedeljak, 22. feb 2016, 15:14)\nZa tu vrednost ugovorenog posla, tj. kredita, veoma je mala garancija firme koja aplicira za nastavak tog projekta.


Proslava Dana Vojske Srbije – sećanje na 1815. godinu – Balkanekspresrb.rs\nProslava Dana Vojske Srbije – sećanje na 1815. godinu\n17/04/2018 Off By\nMinistarstvo odbrane i Vojska Srbije, nizom manifestacija proslaviće Dan Vojske Srbije – 23. april, u znak sećanja na Drugi srpski ustanak podignut istog datuma, na Cveti, 1815. godine u Takovu.\nU nedelji koja prethodi Centralnoj svečanosti, u Vojnom muzeju će 19. aprila u 14 časova biti otvorena izložba „Srpsko-turski ratovi 1876-1878. i sticanje nezavisnosti Kneževine Srbije“, dok će 21. aprila od 12.30 biti održani promenadni koncerti Reprezentativnog orkestra Garde u Valjevu i Vojnog orkestra Niš u Kragujevcu.\nU gradovima širom Srbije održaće se taktičko-tehnički zborovi na kojima će građanima biti prikazan deo naoružanja i vojne opreme, 19. aprila u Vrbasu, Smederevu, Boru i Pirotu, 20. aprila u Vršcu, Loznici, Čačku i Aranđelovcu i 21. aprila u Kikindi, Jagodini, Ivanjici i Surdulici. Sve svečanosti počinju u 11 časova.\nVojnomedicinska akademija organizovaće besplatne specijalističke preglede za građane, 20. aprila, od 15.30 do 19.30 časova, u 20 kabineta Poliklinike VMA, Dečjem dispanzeru i Savetovalištu za ishranu Sektora za preventivnu medicinu VMA.\nU znak tradicionalnog pozdrava u osvit prazniku Vojske Srbije, 22. aprila, sa Savske terase na Kalemegdanu u 17 časova začuće se počasna artiljerijska paljba, a pripadnici Garde će od 18 časova na Trgu Republike u Beogradu izvesti egzercir.\nNa Dan Vojske Srbije, 23. aprila, predstavnici Ministarstva odbrane i Vojske Srbije položiće vence na Spomenik neznanom junaku na Avali i u Takovu kod Gornjeg Milanovca, na mestu početka Drugog srpskog ustanka. Od 11 časova u Kruševcu, Zaječaru, Pančevu, Novom Sadu, Kraljevu i Nišu građani će moći da prisustvuju prigodnim programima van vojnih objekata, koje će organizovati komande, jedinice i ustanove Vojske Srbije.\nKruna obeležavanja Dana Vojske Srbije je Svečana akademija u Centru „Sava“ u Beogradu, 23. aprila od 20 časova, kojoj će prisustvovati najviše državno i vojno rukovodstvo Republike Srbije.♦\nTagsDan vojske Srbije\nSkupština Srbije: pitanja poslanika – da li će Šešelj ostati poslanik?\nIzvestaj EK o napretku Srbije ka EU


Peščanik Evropi je potrebna prava opozicija - Süddeutsche Zeitung - Peščanik\nPosted By Süddeutsche Zeitung On 02/06/2013 @ 08:17 In Ispod Slajdera,Prevodi,Tekstovi | Comments Disabled\nI evro-entuzijasti i evro-skeptici se slažu da u Evropi postoji demokratski deficit. Za entuzijaste, on se ogleda u nepostojanju evropske svesti i evropske javnosti. Kritičari s druge strane, ukazuju na to da se takva svest ne može očekivati od nacionalnih država do te mere različitih u kulturološkom, političkom, a naročito u ekonomskom smislu.\nDakle, čini se da je dokazana činjenica da u evropskoj politici postoji demokratski deficit. Ali šta to zaista znači? Evropski parlament se bira demokratski, članove Evropske komisije nominuju demokratski izabrane nacionalne vlade a potvrđuje ih parlament, dok se Evropski sud stara o očuvanju pravne države. Ono što se manifestuje kao demokratski deficit jeste u stvari nedostatak opozicije, odnosno političke organizacije koja zastupa manjinske stavove.\nPolitičke funkcije legitimiše većina i one se popunjavaju više ili manje direktnim izborima, što je osnovni demokratski princip. Međutim ove funkcije se čine demokratskim samo ako je mandat njihovog vršenja vremenski ograničen. I baš iz tog razloga izbori nisu ključni demokratski čin, već je to mogućnost smenjivanja. Da bismo nekoga mogli da smenimo, unutar političkog sistema mora da postoji opozicija koju biramo u slučaju da dođe do smene prethodne vlasti. Ona mora raspolagati odgovarajućim sredstvima i kvalifikacijama, sadržajno prikladnim programom, kadrovima i svojim biračkim telom.\nUpravo zato je u istoriji demokratije u jednom trenutku opoziciona strana postala legitimni deo političkog sistema. Ona više nije bila skup zavedenih i nelojalnih podanika, već je postala, kako se to u Ujedinjenom kraljevstvu od 1826. lepo kaže, lojalna opozicija njenog kraljevskog visočanstva. Dogovor u političkoj borbi u post-apsolutističkim ustavnim monarhijama i parlamentarnim demokratskim republikama nije postignut pomirenjem različitih pozicija, već izmeštanjem fokusa na politički centar, koji je podeljen na dva dela. Dakle, politika operiše sa dvostrukim vrhom.\nOpozicija je ta koja omogućava smenu vladajućih odnosno vlade, što znači da tek njeno postojanje neku politiku čini demokratskom. Posmatrano iz ovog ugla, demokratski deficit u Evropi može se preciznije odrediti. U njoj postoje demokratski izbori za parlament u kome se takođe formiraju i koalicije, ali ne postoji vlada u užem smislu reči, a još manje opozicija. U Evropi je smenjivost vlasti svedena na stavljenje van snage onih koji su na vlasti. Na evropskim izborima možemo da izmenimo odnose snaga, što može da ima posledice po konkretne političke odluke, ali uprkos tome to nije jasna smena vlasti – i zato je evropska javnost zbunjena.\nNetransparentnost u Evropi nije posledica tajanstvenih struktura i prevelike birokratije; ni nacionalni politički poreci nisu ništa manje kompleksni. Evropa se čini izuzetno komplikovanom samo zato jer ne postoje vlast i opozicija koje bi učinile vidljivim evropski politički proces.\nMogli bismo reći: nedostatak evropske politike jeste u tome što se ona meri strogo objektivno. Ona se ocenjuje prema postignutim rezultatima daleko više od drugih nacionalnih politika koje se suočavaju sa alternativama i moraju stalno da razmišljaju o novim izborima i potencijalnoj smeni. Evropska komisija dolazi na vlast indirektno, a budući da nema pravu opoziciju, čini se manje demokratskom od nacionalnih vlada, čije su alternative uvek personalno i programski vidljivije.\nJedna od posledica ovog demokratskog deficita u Evropi jeste i renacionalizacija političke komunikacije u evrokrizi. Ne postoje opoziciona politika, mogućnost smene unutar sistema, niti alternative u evropskoj politici i njenim institucijama, barem ne one koje bi se mogle predstaviti javnosti. Jedina opozicija koja je vidljiva je ona u obliku antievropskih stavova, koja evropsku politiku truje reetnizacijom i renacionalizacijom.\nAlternative u tom slučaju izgledaju kao izbor između nacionalnih modela, a ne kao izbor između različitih političkih rešenja. To što je u Nemačkoj upravo formirana antievropska politička partija Alternativa za Nemačku (AfD), samo je logična posledica ovakvog razvoja događaja. AfD će se verovatno svom silinom obrušiti na građanske partije, onako kako to SPD već duže vreme radi sa Linkeom.\nPojava AfD-a ograničava politički manevarski prostor na nacionalnom planu, a na evropskom ne predstavlja nikakvu opoziciju. Ona korumpira evropsku demokratiju upravo zato što je ovde reč o opoziciji koja nikada ne bi želela niti mogla da vlada. Evropi je više nego ikada potrebna kritika, ali kritika evropske politike iz evropske perspektive.\nProevropske kampanje bi trebalo manje da se oslanjaju na izjave o evropskoj solidarnosti, jer je to ionako postalo suviše lako. One bi proizvodile dejstva samo kada bi evropske vlasti učinile smenjivim, dakle kada bi postojalo nešto kao lojalna opozicija Evropske komisije. To bi onda samo od sebe dovelo do stvaranja transnacionalne evropske javnosti.\nParadoksalno je to što Evropa može puno da nauči iz istorije izgradnje nacija. Evropske nacije su se etablirale kao političke jedinice tek kada su u politički proces integrisale unutrašnje oblike opozicije. Zato je Evropi potreban ustav, da bi u Evropi nastala opozicija protiv Evrope a za Evropu. Treba se otarasiti evropske „vlade“, a istovremeno spasti evropski poredak.\nAutor je profesor sociologije na Ludvig-Maximilian univerzitetu u Minhenu.\nArmin Nassehi, Süddeutsche Zeitung, 15.05.2013.\nURL to article: https://pescanik.net/evropi-je-potrebna-prava-opozicija/


Kompanija Delta 28. marta u bugarskom gradu Varna otvara šoping-mol - Ekonomija - Dnevni list Danas\nPočetna » Ekonomija » Kompanija Delta 28. marta u bugarskom gradu Varna otvara šoping-mol\nInvesticija vredna 120 miliona evra\nKompanija Delta 28. marta u bugarskom gradu Varna otvara šoping-mol\nKompanija Delta otvoriće 28. marta u bugarskom gradu Varna ritejl šoping centar na oko 110.000 kvadrata od čega je 40.000 komercijalnog sadržaja koji je najvećim delom već našao zakupce, svetske brendove koji imaju mogućnost da se predstave u nekoj od ukupno 200 prodavnica.\n0Piše: M. N. Stevanović 05. decembra 2018. 00.13\nFoto: Kompanija Delta\nPreostale površine su otvoren prostor namenjen pratećim i zabavnim sadržajima, najvećim delom za decu i tinejdžere. To je saopšteno juče novinarima u Sofiji pred kojima je predstavljena investicija u koju je Delta Real Estate ušla zajedno sa bugarskim AP Investom, pošto je prethodnih osam godina to započeto zdanje stajalo nezavršeno. Prema rečima Zorane Ždrale Burlić, vrednost investicije je oko 120 miliona evra.\n– Budućnost više ne pripada klasičnim šoping-molovima, već kombinovanim sadržajima koji će osim trgovine pružati mogućnost za zabavu, za kvalitetno provedeno vreme – rekla je Ždrale Burlić i dodala da će u novom molu posao direktno naći oko 600 radnika, ali da će rad tog zdanja značiti više posla i za čitav niz ostalih delatnosti.\nOna je naglasila da je 83,3 odsto komercijalnog prostora već prošlo zakupce, a među njima su i poznati brendovi poput Pinko, Ralf Loren, Marko Polo, Cropp, Sinsay, Mango, Sport depo, Billa, kao i Cinema Čita koja će otvoriti prvu 4DX salu u Varni. Interesantno je da će prvi put zajedno otvoriti svoju ponudu Kosta i Starbaks.\nKako je istaknuto, velika pažnja posvećena je deci, a jedna od najvećih igraonica, na oko 1.500 kvadrata, predstavljaće planetarijum sa različitim sadržajima.\nInače, investicija u Varni skromnija je varijanta projekta koji bi u Beogradu, na zapuštenom prostoru nekadašnje Autokomande, na oko 200.000 kvadrata trebalo da izgradi kompanija Delta. Projekat, zajedno sa još tri kapitalne investicije, nove poslovne zgrade, šoping-mola u Nišu i Delta centra na Novom Beogradu, već godinama čeka na građevinsku dozvolu.\n– Mi smo spremni, projekti su završeni i novac obezbeđen – kaže Ždrale Burlić.\nDelta, Delta Real Estate, soping centar, varna\nGradonačelnik Niša zaobišao Miškovićevu investiciju od 70 miliona evra\nMišković i Dodik u Banjaluci otvorili tržni centar Delta planet\nDelta Real Estate: Dva šoping-mola za sedam dana\nČekajući izveštaj iz Brisela


Stanković: Popis u tri opštine na jugu sledeće godine\n08.12.2013. 10:30h 02.02.2015. 00:06h\nPlan je da se uradi popis po međunarodnim kriterijumima. Da se rešavaju problemi u okviru Ustava i međunarodnih konvencija, da popis počne uz dogovor sa lokalnim Albancima, rekao je Stanković\nBEOGRAD - Predsednik Koordinacionog tela za Preševo, Bujanovac i Medveđu Zoran Stanković izjavio je danas da je realno da novi popis u ovim opštinama bude organizovan sledeće godine.\n"Plan je da se uradi popis po međunarodnim kriterijumima. Da se rešavaju problemi u okviru Ustava i međunarodnih konvencija, da popis počne uz dogovor sa lokalnim Albancima i uz prisustvo međunarodne zajednice kao svedoka", rekao je Stanković.\nPošto u budžetu za 2014. godinu nije predviđen novac za popis, Stanković je rekao da su za sledeću godinu planirana adekvatna sredstva u lokalnim samoupravama gde se očekuje povećanje sredstava u iznosu od devet odsto. Govoreći o prekinutim razgovorima koje su prestavnici albanskih partija sa juga Srbije vodili sa Vladom Srbije, Stanković je rekao da očekuje njihov nastavak i da će u njima učestvovati "13 ministarstava sa najodgovornijim ljudima".\nOVO JE ZORAN, LJUDINA KOJA JE POKLONILA VIKENDICU DECI OBOLELOJ OD RAKA: Želja mu je da im ovo bude oaza mira i oporavka (FOTO)


Srbija: Aerodrom "Tesla" se zatvara\nSrbija: Aerodrom “Tesla” se zatvara\nVlada Srbije najavila je u četvrtak nove mere za suzbijanje širenja COVID-19.\nPrema poslednjim odlukama, beogradski Međunarodni aerodrom „Nikola Tesla“ obustaviće svoj rad do daljnjeg.\nOdluka je stupila na snagu danas u podne, dok će svi avioni koji lete na odredišta moći bezbedno da se vrate na beogradski aerodrom. Svi putnici koji slete biće podvrgnuti prisilnoj samoizolaciji, a poštovanje ove mere će se strogo nadgledati jer će se svako kršenje kažnjavati u skladu sa zakonom.\nOdlučeno je da se zatvaranje fondova javnih usluga neće odnositi na poresku upravu, carinsku upravu i ministarstvo finansija, jer bi njihovo zatvaranje naštetilo ispravnom funkcionisanju države, posebno u vanrednom stanju.\nSve Vladine mere i odluke donete u prethodnom periodu, kao i one koje treba da budu usvojene u narednim danima, usmerene su isključivo na zaštitu života i zdravlja svih građana Republike Srbije, navodi se u saopštenju Vlade Srbije.\nNajzad, Vlada Republike Srbije ponovo poziva sve građane, a posebno starije osobe, da se u potpunosti pridržavaju svih vladinih uputstava kako bi ostali zdravi. / ibna


April 26, 2015 14:58\nUgovor su potpisali potpredsednik vlade i ministar građevinarstva, saobraćaja i infrastrukture Zorana Mihajlović, predsednik Upravnog odbora kompanije "Igl Hils" Muhamed Alabar iz Ujedinjenih Arapskih Emirata i direktor "Beograda na vodi" Aleksandar Trifunović, a ceremoniji potpisivanja prisustvovao je gradonačelnik Beograda Siniša Mali.\nTim projektom predviđeno je da se na površini od oko 177 hektara izgradi više od milion kvadratnih metara stambenog prostora, oko 750.000 kvadratnih metara poslovnog i komercijalnog prostora, više od 62.000 kvadrata javnih sadržaja kao što su vrtići, škole, ustanove kulture, socijalne i zdravstvene zaštite i oko 242.000 kvadrata novih zelenih površina.\nMinistarka građevine, saobraćaja i infrastrukture Zorana Mihajlović izjavila je, posle potpisivanja ugovora za "Beograd na vodi", da je ovo veliki dan za Beograd i Srbiju\n"Beograd radi sve što može danas, da ne bi ostavio za sutra, jer su sutra neki novi izazovi", rekla je Mihajlović.\nUz ovaj projekat će budućim generacijama ostaviti moderniji, lepši i otvoreniji Beograd i Srbiju, poručila je Mihajlović.\n"Srbija i Beograd grade i ovo je velika mogućnost da zaposlimo građevinsku, mašinsku i svaku drugu industriju", dodala je Mihajlović.\nOna je izrazila očekivanje da će ugovor biti realizovan u predviđenom roku.\n"Hajde da već krajem ovog leta počne izgradnja, a od onda Beograd bude stecište onih koji će doći ovde da žive", rekla je ona odgovarajući na novinarska pitanja o prodaji stanova.\nMihajloviheva je dodala da ta prodaja zavisi od ponude i tražnje, ali da je sigurno da Beograd pokazuje trend razvoja i da ništa neće ostati neprodato.\nPotpisivanje ugovora o zajedničkom ulaganju u projekat "Beograd na vodi" važan je dan za Srbiju i početak ostvarenja višedecenijskog sna, a taj projekat značajan je za budućnost glavnog grada, jer će doprineti zapošljavanju i pokrenuti privredu i građevinsku industriju, izjavio je danas gradonačelnik Beograda Siniša Mali.\n"Ovo je važan dan za Beograd i Srbiju i početak ostvarenja višedecenijskog sna da se Beograd spusti na ovaj deo reke Save i da krenemo sa izgradnjom ovog značajnog projekta koji će promeniti perspektivu, život u Beogradu i budućnost ovog grada, ali i doprineti pokretanju naše građevinske industrije, privrede, zapošljavanju i otvaranju novih radnih mesta. Zato je važan", rekao je Mali nakon potpisivanja ugovora.\nOn je čestitao Vladi Srbije i predsedniku Upravnog odbora "Igl Hilsa" Muhamed Alabaru potpisivanje ugovora o zajedničkom ulaganju i početku izgradnje projekta.\n"Projekat je važan i zbog toga što kroz ovako važan projekat pokazujemo da smo stvorili pozitivno investiciono okruženje, da možemo da privučemo velike investitore i za ih zadržimo", rekao je Mali i zahvalio Alabaru što je odlučio da deo svog novca, znanja i vremena da uloži u Srbiji.\nUkazujući na značaj projekta, gradonačelnik je ukazao i da nema nijednog tako velikog projekta koji se realizuje u Evropi.\n"Beograd na vodi je najveći projekat ovog tipa ne samo u regionu već i u Evropi i treba da budemo ponosni što se nalazi baš u našoj zemlji", rekao je gradonačelnik Beograda.\nOn je zahvalio predsedniku vlade Aleksandru Vučiću na posvećenosti, ističucuhi da nez njegove vizije, usmerenja i podrške ne bi imali tako prijateljske i čvrste odnose sa UAE.\nTakođe je istakao da je važno da se ispune svi postavljeni rokovi i da se projekat realizuje na vreme.\nMali je kazao da je rad na projketu dobar primer kako sve institucije, i republičke i gradske, mogu da rade kao tim i zajednički rešavaju probleme.\nPrema njegovim rečima, do sada je srušeno 190 objekata na podrčuju gde će biti prva faza "Beograda na vodi", preseljeno 90 porodica, uklonjeno 46 brodova.\nVrednost Ugovora o zajedničkom ulaganju u projekat "Beograd na vodi", je 3,5 milijardi evra.\nPotpisali su ga potpredsednik vlade i ministar građevinarstva, saobraćaja i infrastrukture Zorana Mihajlović, predsednik Upravnog odbora "Igl Hilsa" Muhamed Alabar i direktor "Beograda na vodi" Aleksandar Trifunović.\nPrvi čovek "Igl hilsa" i investitor projekta "Beograd na vodi" Mohamed Alabar, izjavio je da je današnje potpisivanje ugovora važan korak, jer ovakav projekat može da ima neverovatan efekat na ekonomski rast.\n"Ovaj dan je važan za građane Ujedinjenih Arapskih Emirata i Srbije. Ovo je dan koji bi trebalo da slavimo kao početak i jačanje saradnje naše dve zemlje", rekao je Alabar na konferenciji za novinare povodom potpisivanja ugovora.\nPrema njegovim rečima, projekat poput ovog značajan je i zato što može da ima neverovatan efekat na ekonomski rast.\n"U radu na ovom projektu dobar uticaj može da bude i to što ćemo da pokažemo nove tehnike izgradnje i dizajn, što će biti zanimljivo", rekao je Alabar, koji smatra da nije toliko važna ni infrastruktura, koliko bolji kvalitet života za sve građane.\n"Mislim da je naša obaveza ono zašta smo se i opredelili, a to je da oživimo ovaj deo Savamale ispred naše firme i Vlade Srbije. Obećali smo vladi da ćemo na ovom projektu koristiti najnaprednije tehnike i dizajn i to ćemo i uraditi", poručio je prvi čovek "Igl hilsa", kompanije partnera na projektu iz UAE.\nNa konstataciju novinara da deo javnosti ne veruje da će projekat biti realizovan, on je odgovorio da je njegova opredeljenost za "Beograd na vodi" zasnovana na dva stuba: jedan je premijer Aleksandar Vučić bez čije podrške i pritisaka ne bi imali takvu motivaciju, a drugi stub je vlada UAE.\nOn je rekao da je ta zemlja u poslednjih 18 godina realizovala projekte vredne između 15 i 20 milijardi dolara i da, ako to nije garant za realizaciju projekta, garancija je pritisak vlade dve zemlje.\nAlabar je istakao da Srbija ima premijera "koji se retko viđa u svetu" i čestitao mu na "neverovatnoj organizaciji".\nOn je naveo da je srpski premijer pokazuje veliku strast prema svojoj zemlji i ovom projektu, što kako je kazao, nije sreo u 14 zemalja u kojima posluje.\n"Beograd na vodi" je prilika da se u delo da sprovedu najbolje prakse širom sveta, rekao je Alabar i dodao da je ponosan što je na tom projektu angažovan tim za dobrobit naroda.\n"Nadamo se da narod to može da prepozna", rekao je Alabar.\nGovoreći o pozitivnim efektima koje će Beograd na vodi imati na Srbiju, Alabar je ukazao na činjenicu da i Vlada Srbije vrši pritisak da u realizaciji tog projekta budu uključeni kako lokalna radna snaga.\nAlabar je podsetio i da su Beograd i Srbija predstavljeni u Kanu u Francuskoj, gde je projekat "Beograd na vodi" bio "glavna zvezda" i da je zadobio interesovanje velikog broja investitora.\n"Srbija je tamo predstavljena kao zemlja u akciji, a Beograd kao grad koji ide napred. Tu se videlo da je veliki broj ljudi zainteresovan za ovaj projekat", zaključio je on.\nBeograd neće snositi rizik ako nešto ostane neprodato, a takvog rizika po svim analizama nema, naglasila je Mihajlović.\n"Beograd i Srbija neće izgubiti, već samo mogu da dobiju, tako što će se ovde zaposliti građevinska industrija i što će u Beogradu da se radi, jer svaka investicija je šansa da kompanije rade i ljudi dobiju posao", dodala je ona.\nMihajlović je naglasila i da je vlada poslednjih godinu dana pokazala da sve što je obećala i uradala, istakavši da niko nije verovao da će biti izmešteni stari brodovi, pa je to urađeno, da niko nije verovao da će biti donet zakon za taj projekat, a mon je usvojen, kao i da niko nije verovao da će biti potpisan ugovor, a danas je potpisan.\nSrednji kurs dinara sutra 117,6117 2\nKoridori Srbije raskinuli ugovor sa Italijanima 6\nB92: Ponavlja se tender za JAT tehniku 14\nDinar stabilan, kurs sutra 117,5563 8\nKurs dinara sutra 117,5120 za evro 8\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 5721\n20:23 October 17, 2019


Jednu stvar Srbi Amerikancima ne praštaju - 29.01.2021, Sputnik Srbija\nČak 58,5 odsto građana Srbije je kao uzrok za promenu stava prema SAD tokom vremena navelo bombardovanje naše zemlje 1999, pokazalo je jedno istraživanje. 29.01.2021, Sputnik Srbija\nvesti, srbija, amerika\n12:16 29.01.2021 (Osveženo: 12:43 29.01.2021)\n© AP Photo / Darko VojinovicGrafit Kosovo je Srbija u Beogradu\nČak 58,5 odsto građana Srbije je kao uzrok za promenu stava prema SAD tokom vremena navelo bombardovanje naše zemlje 1999, pokazalo je jedno istraživanje.\nIstraživanje „Faktora plus“, predstavljeno je juče povodom 140 godina diplomatskih odnosa Srbije i SAD, a ono je pokazalo da, kada je reč o agresiji na Srbiju, čak 62 odsto smatra da su SAD odgovorne, dok samo 21 procenat misli da nisu.\nNa pitanje šta bi SAD trebalo da urade kako bi se prevazišao negativni stav zbog bombardovanja, njih 48,8 odsto očekuje da se porodicama nastradalih civila plati ratna odšteta, 38,7 odsto misle da država treba da dobije odštetu, dok 29,7 odsto očekuju priznanje da je bombardovanje bilo greška i javno izvinjenje SAD, prenele su Novosti.\nNa pitanje da li se odnosi između SAD i Srbije kreću u dobrom pravcu najveći deo ispitanika – 30,2 odsto je odgovorio sa „ni da, ni ne“, dok je 18,9 odsto reklo „donekle ne“, a samo 4,7 odsto – „da“. Izričito "ne“ je reklo 18 odsto, a donekle „da“ – 16,1 procenat.\nIspitanici su mišljenja da će se odnosi u narednih deset godina pokvariti. To misli 28,1 odsto, dok 25,4 procenata smatra da će krenuti uzlaznom putanjom. Kako se navodi u istraživanju, 13,5 odsto anketiranih „očekuje da se već jednom raščisti sa SAD i Zapadom, te da se Srbija okrene pravim prijateljima kao što su Rusija i Kina“, prenosi B92.\nKada je reč o očekivanjima od nove administracije u Vašingtonu, najveći procenat njih 32,1 odsto smatra da Bajdenova administracija neće imati vremena da se bavi Srbijom, dok 20,6 odsto očekuju da nova administracija u SAD nastavi gde je stala Trampova. Za Vašingtonski sporazum čulo je 43 odsto ljudi, a 24 procenta nije.


bih - Stranica 32 od 39 - Dnevni list Danas\nPočetna » bih » Page 32\nBiH: Uhapšeno više od 700 migranata u 2017.\nGranična policija Bosne i Hercegovine objavila je u sredu da je od početka 2017. otkrila i privela 735 državljana zemalja visokog migracionog rizika u pokušaju ilegalnog prelaska granice.\nMinistar odbrane Aleksandar Vulin danas je u Sarajevu, u razgovoru sa ministarkom odbrane Bosne i Hercegovine (BiH) Marinom Pendeš, rekao da je Srbiji od najvećeg interesa stabilna, snažna i uspešna BIH, a Pendeš je istakla da je ta poseta prijateljske, partnerske zemlje, dobra poruka za celi region.\nPredsednik Republike Srpske (RS) Milorad Dodik izjavio je danas da je nepoverenje Srba prema Sudu i Tužilaštvu BiH ogromno jer su to veštačke institucije napravljene da bi sudile RS i Srbima.\nVojni ataše ambasade Bosne i Hercegovine u Holandiji, pukovnik Enes Jahić priveden je danas na graničnom prelazu BiH i predat Tužilaštvu.\nKorać: Srbija nije dosledno odbacila ideju o podeli Bosne\nPitanja o tome odakle potiče i kojim ciljevima je određeno aktuelno partnerstvo Dragana Čovića, hrvatskog člana Predsedništva Bosne i Hercegovine, i Milorada Dodika, predsednika Republike Srpske, ili, u načelu, srpskih i hrvatskih zvaničnika u odnosu prema BiH, ponovo su u fokusu javnosti.\nPiše: S. Čongradin 8. 12. 2017.\nSrpski član Predsedništva Bosne i Hercegovine Mladen Ivanić izjavio je\nza RTV da nije iznenađen nastupom svog kolege Bakira Izetbegovića tokom jučerašnjeg boravka u Beogradu i da je to samo detalj koji delimično odslikava političku situaciju u BiH, u kojoj uglavnom stvari politički ne funkcionišu.\nČlanovi BiH u Muzeju savremene umetnosti\nČlanovi Predsedništva Bosne i Hercegovine, Dragan Čović, Mladen Ivanić i Bakir Izetbegović, posetili su večeras Muzej savremne umetnosti.\nSpoljna politika Bosne i Hercegovine će se voditi u Sarajevu a ne u Beogradu, rekao je Bakir Izetbegović na konferenciji za novinare upriličenoj posle sastanka predsednika Srbije sa trojicom članova Predsedništva BiH.\nPiše: S. Čongradin 6. 12. 2017.\nPiše: Danas Online/ N1 5. 12. 2017.\nČlanovi Predsedništva BiH stigli u Beograd\nU Beograd su stigli članovi Predsedništva Bosne i Hercegovine – Dragan Čović, Bakir Izetbegović i Mladen Ivanić.\nIvanić: BIH pred vratima krize\nBosna i Hercegovina (BiH) je pred vratima najveće krize od Dejtona, izjavio je u intervjuu FoNetu član Predsedništva BiH Mladen Ivanić i ocenio da u ovom trenutku najveći problem predstavljaju odnosi predstavnika Bošnjaka i Hrvata, ali i da su odnosi BiH i Srbije „javno korektni, a zapravo zategnuti“.


BiH /Očima prevazilazi poteškoće: Gluhonijemi stonoteniser Vlado Kočić niže uspjehe / Radio Sarajevo\n14. 10. 2017. u 11:09:00 Anadolija\nVlado Kočić (14), stonoteniser banjalučkog kluba za osobe sa invaliditetom "Vrbas", na nedavno održanim Međunarodnim sportskim igrama za osobe sa invaliditetom "Beograd Open 2017" osvojio je zlatnu medalju u kategoriji gluhonijemih takmičara.\nNjegov trener Jovica Šormaz, koji je ujedno i osnivač "Vrbasa", rekao je da su na ovom takmičenju učestvovali sportisti iz 12 država, kao i da je ovo najveći uspjeh u dosadašnjoj Kočićevoj sportskoj karijeri.\n"On je sjajan u svojoj grupaciji, gluhonijemih. Moglo bi se reći da nema konkurenciju na nivou Bosne i Hercegovine", kazao je Šormaz.\nIpak, iza kvaliteta koji je ovaj tinejdžer postigao stoji predanost svih članova ovog kluba da kvalitetnim radom i ubuduće postignu što bolje rezultate. Vlado je znakovnim jezikom novinarima kazao kako mnogo voli trenirati stoni tenis.\n"Volim vas sve", poručio je Kočić znakovnim jezikom koji nam je preveo Šormaz objašnjavajući da je savladao osnove ovog jezika kako bi mu mogao približiti tehnike stonog tenisa.\nŠormaz je s Kočićem počeo raditi prije šest godina kada ga je pozvao Dragan Predić, nastavnik iz Centra za obrazovanje, vaspitanje i rehabilitaciju slušanja i govora u Banjoj Luci, i rekao da u ovoj školi postoji dječak koji voli stoni tenis i koji bi volio bi da nauči više.\n"Sjajan je, ne propušta treninge, što je vrlo bitno. Tako da očekujemo izuzetno dobrog igrača u gluhonijemoj grupaciji", kazao je Šormaz.\n"Imaju neke tehnike koje se uče na osnovu zvuka gdje se prepoznaje razlika između udarca i spina, osobe koje čuju to prepoznaju, a on je u tom slučaju hendikepiran. Mi smo tu morali da radimo na takav način da mu pokažemo rukom jednostavno u kontaktu reketa i loptice da mu objasnimo položaj tijela protivnika kad mu dolazi koja rotacija i to sve. On mora jednostavno da svojim očima sve nadomjesti", kaže Šormaz.\n"Ne znamo dokle može da ode dalje, ali znamo da je sport jedan od vrlo bitnih ako ne jedan od najbitnijih faktora socijalizacije u društvu. On postaje priznat kao osoba, igrač, takmičar, pogotovo u svojoj populaciji tako da je to velika stvar kod njega u životu", rekao je Šormaz.\nKako je kazao njegov trener, Vladina najveća želja je da jednog dana ode na neko veliko takmičenje, europsko prvenstvo ili specijalnu olimpijadu.\n"Međutim kod nas je to na nižem nivou u organizacionom smislu. Nismo najbolje organizovani na nivou BiH kada je u pitanju gluhonijema grupacija i sport gluhonijemih. Žao mi ješto je to tako, ali tako je zaista", rekao je Šormaz.\nObrazložio je da za ovu kategoriju takmičara nema državnih prvenstava i inače postoji jako malo takmičenja, a da je jedno od rijetkih za banjalučku regiju održano u organizaciji kluba "Vrbas".\nTagovi: Banja Luka stoni tenis uspjeh djeca sportisti\nPrijedor / Dragana Šajinović: Nadam se da će biti više žena za volanom autobusa


Poslednje poglavlje rata u Iraku\nSjedinjene Države su obeležile zvanično okončanje borbenih operacija u Iraku i početak prelazne operacije nazvane "Nova zora".\nDesetine vojnih oficira, političkih ličnosti i iračkih lidera prisustvovalo je danas u Bagdadu ceremoniji zvanične primopredaje komande, kojom su predsedavali američki potpredsednik Džo Bajden i sekretar za odbranu Robert Gejts.\nStojeći kraj američke i iračke zastave, u zdanju u kome je nekada živeo irački diktator Sadam Husein, potpredsednik Bajden je rekao da "dve zemlje čvrsto vezuju višegodišnja zajednička borba i znatne žrtve". On je uveravao Iračane da je Amerika i dalje predana iračkoj bezbednosti i primetio da Sjedinjene Države pojačavaju civilna i diplomatska nastojanja na učvršćivanju iračkog suvereniteta i stabilnosti.\nTokom ceremonije, najviši američki komandant u Iraku, general Rejmond Odierno, predao je tu dužnost generalpukovniku Lojdu Ostinu, koji će komadovati američkim snagama u Iraku, koje sada broje oko 50 hiljada vojnika. Njihov zadatak u okviru operacije Nova zora biće da savetuju i pomažu iračkim snagama u osiguravanju bezbednosti u zemlji.\nAmerički predsednik Barak Obama sinoć je preko televizije objavio zvanično okončanje američkih borbenih misija u Iraku. On je rekao da je došlo vreme da se krene napred, pošto je irački naord preuzeo odgovornost za sosptvenu bezbednost. On je obećao da će do kraja 2011. iz Iraka biti povučene sve američke snage.\nObama je takođe pozvao iračke lidere da " sa osećanjem hitnosti" krenu napred u svojim nastojanjima da formiraju vladu.\nBivši američki predsednik Džordž Buš naredio je 2003. godine invaziju na Irak, tvrdeći da ta zemlja poseduje oružje za masovna uništenja. Takvo oružje nikada nije pronađeno.


Tabaković: Srbija ne treba da strahuje zbog Bregzita - Nova Borba\nTabaković: Srbija ne treba da strahuje zbog Bregzita\nGuvernerka NBS Jorgovanka Tabaković rekla je dnas da Srbija ne treba da strahuje zbog Bregzita.\nKako je rekla, odluka Britanaca da napuste Evropsku uniju ne može da poremeti stabilnost kursa u Srbiji, jer pored mera kojima raspolaže centralna banka Srbija ima i političku stabilnost.\n"Nema razloga za bilo kakav strah od nekih novih mera, jer je NBS i do sada primenjivala mere koje su dovele do relativne stabilnosti kursa iz kojeg porisituču i sve druge, ali moram da kažem da je preduslov za finansijsku stabilnost politička stabilnost u Srbiji", kazala je Tabaković za B92.\nOna poručuje da centralnoj banci džaba bile intervencije i devizne rezerve, kao i sva umešnost na međubanakrskom deviznom tržištu da nema političke stabilnosti u zemlji.\nNa pitanje da li u Srbiji postoji politička stabilnost pošto nekoliko meseci nemamo formiranu novu vladu, Tabaković je rekla da kada je strani investitori pitaju o makroekonomskim pokazateljima može samo da se pohvali. Ona je kao dobre pokazatelje navela smanjen fiskalni deficit, uravnotežene bilanse na "nikad bolji nivo i pokrivenost uvoza izvozom i pokrivenost tekućih neravnoteža"...\nGuvernerka dodaje da je kada je pitaju šta bi moglo da ugrozi pozitivne trendove kaže da je to nestrpljenje kod građana da brzo dočekaju konkretan rezultat u njihovim licnim životima.\n"Mogu građane da obradujem da će sutra kurs dinara prema evru biti niži od 123,51 i iznosiće oko 123,4 dinara za jedan evro. NBS je danas za devizne rezerve kupila još 30 miliona evra. Sada ukupna kupovina iznosi 125 miliona koja ćemo ostaviti za neka lošija vremena", kaže Tabaković.\nKomentarišući kredite u švajcarskim francima, Tabaković je rekla da je svesna koliko je opterećujuće imati kredit u "ova teška vremena", ali da je NBS još merama iz 2013. i poboljšanim merama iz 2014. ponudila građanima pomoć.\nOna je podvukla da bi građani konačno trebalo da prihvate da problem svog kredita pojedinačno rešavaju u dogovoru sa bankom.\n"Ponuda NBS i vlade je da direktno sa bankama bude rešavan slucaj po slučaj jeste nešto čemu moraju da se okrenu korisnici kredita u francima", rekla je Tabaković.


Kragujevac - Sindikat: Kolektivni ugovor u kragujevačkom FCA pokušaj kompanije da uspori pokretanje štrajka - Vesti iz Kragujevca i Šumadije - Pressek.rs\nSindikat: Kolektivni ugovor u kragujevačkom FCA pokušaj kompanije da uspori pokretanje štrajka\nKragujevac Četvrtak, 25. februar 2021.\nKolektivni ugovor sa FCA je krajem prošle godine potpisao Samostalni sindikat te kompanije, dok njihove kolege iz sestrinske firme „Fijat plastik” nisu pristale zbog stavke o odricanju od prava na štrajk.\nNavodeći da su zbog toga radnici kažnjeni umanjenjem zarada, radnici firme „Fijat plastik” su u generalnom štrajku od 18. februara.\nU Kolektivnom ugovoru u koji je SSSK imao uvid, navodi se obaveza poštovanja socijalnog đaloga, rešavanje eventualnih sporova mirnim putem, odnosno arbitražom. U slučaju da ovu klauzulu ne ispoštuje sindikat, potpisnik ugovora, poslodavac, će biti „oslobođen obaveza” u vezi sa pravima koja su data u većem obimu nego što je po pozitivnim propisima Srbije.\nKako su naveli u SSSK, reč je o pravima na regres za godišnji odmor, topli obrok, bonus, kao i pravima i naknadama u vezi sa aktivnostima sindikalista. Predviđeno je da se, dok se ne postigne pozitivno rešenje, obe strane obavezuju da se „uzdrže od bilo kojih aktivnosti koje mogu da negativno utiču na poslovanje i uslove rada kao i odnose između strana”.\nDodaje se da će se sindikat uzdržati od „jednostranih konfliktnih inicijativa kojima se remeti redovan proces rada”.\nPredsednik SSSK Jugoslav Ristić je rekao agenciji Beta da, ipak, nije moguće nižim pravnim aktom, kao što je Kolektivni ugovor, poništiti viši, kao što je Zakon o štrajku. On je rekao da „jedino važe procedure predviđene Zakonom o štrajku”.\n- Većina radnika, može bez saglasnosti sindikata da pokrene štrajk, a to moze da bude i deo dogovora radnika i rukovodstva sindikata, kazao je Ristić.\n- Sve su to putevi kojim sindikat potpisnik Kolektivnog ugovora, može po skraćenom postupku da pokrene štrajk, a da ne prekrši ni jednu odredbu Kolektivnog ugovora, rekao Ristić.\nOn kaže da je bolje da se FCA bavi time da obezbedi uslove kojima bi radnici bili zadovoljni, a ne kako će da ih „prevari”, jer je to „politika kratkog daha”.\n# Fijat # Kragujevac # Radnici # Sindikati # Štrajk\n· Četvrtak, 25. februar 2021. NS: Da li novac namenjen stajalištima ide za popravku oštećenja kragujevačke Tržnice\n· Petak, 26. februar 2021. Još 107 Kragujevčana pozitivno na korona virus\nKragujevac: Gradonačelnik Nikola Dašić posetio Zastava oružje\nSednica Skupštine grada Kragujevca zakazana za 23. april


Letnja škola razumevanja - EU u Srbiji\nLetnja škola razumevanja\nPoznavanje jezika jedan je od najboljih načina za razumevanje ljudi iz drugih kultura. Upravo ta misija bila je u fokusu devetog izdanja manifestacije “Pod krošnjma na Štrandu” koja je trajala tokom jula na novosadskoj obali Dunava.\nDogađaj su organizovali Heror medija ponta, Gradske biblioteke u Novom Sadu i Centra za razvoj manjinskih i lokalnih medija, a u saradnji sa EU info kutkom iz Novog Sada.\n“Pod krošnjama na Štrandu” predstavlja manifestaciju koja kombinuje učenje i zabavu za decu i mlade. Program mladima pruža priliku da nauče osnove jezika manjina, kao i upoznavanje sa kulturama i običajima različitih nacija koje žive u Vojvodini. Naravno, okruženje kupališta Štrand dodatno podržava i pospešuje i aktivan boravak u prirodi. Kroz igru u prirodi deca lako uče i pamte tako da za nedelju dana uspeju da nauče i do sto reči.\nOve godine, deca uzrasta 5-12 godina, imala su priliku da uče nemački koji je vodila Sonja Kopčalić, predsednica udruženja Donaubrucke Neusatz, zatim je na programu bio slovenački jezika, sa predavačem Nenad Trifunov. Zatim, učio se rusinski jezik uz profesorku Blaženku Homa Cvetković iz Ruskog slova.\nA post shared by EU info point Novi Sad (@euinfons)\nJezik osoba koje imaju neki stepen oštećenja sluha je znakovni jezik i deca su za veoma kratko vreme osposobljena da mogu elementarno da komuniciraju sa osobama sa oštećenjem sluha. Znakovnom jeziku ih je podučavala Ana Keller, tumač za znakovni jezik.\nZa stariju grupu dece, tokom čitavog jula je bio organizovan kurs rumunskog jezika koji je vodila Karmen Sabina Oalđe Adamović. Tokom kursa se učilo i o rumunskoj tradiciji, kulturi, kao i mnogim sličnostima između rumunskog i srpskog jezika koje nisu naširoko poznate.\nSvakog ponedeljka tokom manifestacije, na programu je bilo predavanje o osnovnim pojmovima u vezi za Evropskom unijom, o zemljama članicama, i brojnim jezicima koji se govore u EU. Subota je bila dan za proveru znanja onoga što se tokom nedelje učilo, a troje najboljih učesnika su osvajali vredne nagrade, dok je EU info kutak obezbedio utešne nagrade za sve polaznike.\n“Pod krošnjama na Štrandu” postaje već novosadska letnja tradicija, kroz koju deca uče, upoznaju se i motivišu da svoja znanja jednih o drugima i ubuduće razvijaju.


27.01.2021 / 17:10 BiH - Sastanak u Sarajevu\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković danas se sastala sa specijalnim predstavnikom za migracije i izbjeglice Generalne sekretarke Vijeća Evrope Drahoslavom Štefanekom.\nRazgovarano je o krizi upravljanja migrantskom situacijom u Bosni i Hercegovini, teškom i neizvjesnom stanju u Unsko-sanskom kantonu, te o načinima i mogućnostima rješavanja nagomilanih problema.\nSpecijalni predstavnik Štefanek je informisao ministricu Turković o njegovoj posjeti migrantskim kampovima u Bihaću i okolnim mjestima, preliminarnim rezultatima njegove misije istraživanja činjenica na terenu, te dodao da je situacija bolja, ali da su uslovi još uvijek teški.\nNaglasio je da, kada je u pitanju rješavanje ovog problema, potrebno osnažiti koordinaciju između državne i lokalnih vlasti u našoj zemlji.\nMinistrica Turković je kazala da je prije nekoliko mjeseci posjetila Bihać, te da potpuno razumije teret s kojim se suočavaju stanovnici ovog dijela Bosne i Hercegovine.\nU tom kontekstu, navela je prioritete koji se odnose na rješavanje problema sa kojima se suočavaju lokalne zajednice u USK, a koji uključuju raspoređivanje migrantske krize na cijeloj teritoriji Bosne i Hercegovine, a ne samo na području dva kantona u Federaciji BiH.\nTakođer, naglasila je ministrica Turković, prioritet treba biti i jačanje državne granice, odnosno sprečavanje ulaska migranata u Bosnu i Hercegovinu.\nU tom kontekstu, ponovo je istaknuta važnost angažmana EU, te potencijalno uključivanje Frontex-a na granici naše zemlje, za što trenutno ne postoji saglasnost pojedinih zvaničnika u Bosni i Hercegovini, saopćio je Ured za odnose sa javnošću MVP-a BiH.\nUcjene i ugađanja\nKavazović: Nažalost, u glavi nekih su samo populizam i politikantstvo


► Dodik: Mora se razgovarati o dokumentima britanske vlade o Srebrenici\n10.01.2020 | 17:00h ► 19:50h Sarajevo\nSrpski član Predsedništva BiH Milorad Dodik izjavio je da se mora razgovarati o dokumentu britanske Vlade, koji potvrđuje da nije postojala namera političkog i vojnog rukovodstva Republike Srpske za zauzimanje Srebrenice i činjenje zločina.\n"Bez obzira što mnogi na nekim drugim, trećim ili petim stranama, za razliku od nas, misle da je to nešto periferno, mi mislimo da je to deo suštine", rekao je rekao Dodik novinarima u Istočnom Sarajevu.\n"Sada čujemo da su zvaničnici britanske vlasti tog vremena veoma jasno procenili da to nije u osnovi", kazao je Dodik.\nPrema njegovim rečima, to znači da je "optužnica na labavim temeljima i neodrživa".\nNiko u BiH ne planira destabilizaciju; politika RS mir i stabilnost\nRekao je i da je politika Republike Srpske - politika mira i stabilizacije.\nNaglasio da evropski put BiH nije u pitanju: "Evropa jeste oni što BiH želi, ali isto tako želimo da budemo više uvaženi od te iste Evrope. Ne možemo čekati previše, bez obzira na komplikovane procedure koje nas čekaju" - rekao je Dodik.\nDodik se u govoru osvrnuo i na Crnu Goru ocenom da tamošnja vlast "nastoji da otme imovinu" Srpske pravoslavne crkve (SPC), a zatim upozorio da, kako je kazao, "boga još niko nije pobedio".


Foto: Xinhua/Ding Ting/Starsport\nNikoloz Basilašvili je u finalu ATP turnira u Dohi savladao Roberta Bautista-Aguta sa 2:0 u setovima (7:6, 6:2).\nBez brejkova igralo se u prvom setu sve do taj-brejka, u kojem je Basilašvili protivniku dozvolio pet poena i poveo sa 1:0 u setovima.\nIgrač koji je bio autsajder u ovom finalu u drugom setu je pri rezultatu 3:2 oduzeo servis Bautisti-Agutu i potom pri vođstvu 5:2 napravio još jedan brejk kojim je potvrdio pobjedu i trofej u Kataru.\nInače, ovo je za Gruzijca četvrta titula u karijeri, a prva ove godine.\nPrethodni članakMilivojević donio pobjedu Kristal Palasu protiv Vest Bromvič Albiona (VIDEO)\nNaredni članakNezamjenjivi Benzema održao Real Madrid u borbi za titulu (VIDEO)


Što brže uradimo voda će pre doći - Užicka Republika Press\nIstakao je Milun Milekić, poslovođa na održavanju i izgradnji koji svoj rođendan radno provodi na terenu sa dežurnom ekipom užičkog Vodovoda. Kaže da ih ima dovoljno verujući da će uspeti tokom noći da saniraju novonastali kvar na vrlo nepristupačnom terenu.\nMilekić kaže da su neposredno nakon završetka rekonstrukcije magistralnog cevovoda u Beogradskoj ulici dežurne ekipe užičkog Vodovoda tokom večeri ponovo na terenu. Nedaleko od mesta na kome je jutros došlo do pucanja azbestne cevi nova havarija desila se oko 19 časova u ulici Miloša Božanovića.\nNakon mašinskog iskopa radnici dežurne službe koje smo posle 22 sata zatekli na terenu ručno kopaju zemlju oko cevi koja će biti zamenjena u dužini od pet metara. Postavlja se plastična cev koja se sa postojećom veže sa dve spojnice, objašnjava Milekić nadajući se da neće biti novih havarija.\nInače, kako je u izjavio za TV5 večeras rekao Duško Ljujić, direktor JKP “Vodovod” za večeras su obezbeđene cisterne za rezervoare u bolnici, građane će u delovima grada gde nema vode ujutru dočekati cisterne dok se voda sa slavina u visokim zonama Užica očekuje tek sutra veče.\nBranislav Mitrović, ponovo je izabran za predsednika Skupštine grada Užica na konstitutivnoj sednici koja je zbog epidemioloških mera održana u velikoj Sali užičkog Narodnog pozori�...\nPostrojenje za preradu otpadnih voda na Zlatiboru privodi se kraju, a otvaranje se, prema rečima zamenika predsednika opštine Čajetina, Miloja Rajovića, očekuje početkom septembra. Pro...


Srbija - datum: 2020-05-19 PORTPAROL EU PETER STANO O DIJALOGU BEOGRADA I PRIŠTINE\nPeter Stano Sporazum konačni cilj\nPortparol Evropske unije Peter Stano rekao je da je Miroslav Lajčak postavljen i govori u ime visokog predstavnika EU Žozepa Borelja, te da je jasno stavio do znanja stranama uključenim u dijalog Beograda i Prištine kakav bi trebalo da bude konačan sporazum. Kada je u pitanju ideja korekcije granica, Stano je rekao da su stavovi Borelja i Lajčaka u skladu sa dugoročnim stavovima EU i da je pogrešno te izjave tumačiti drugačije.\n– Kosovo i Srbija moraju postići sveobuhvatni dogovor o normalizaciji odnosa. To će pokazati da su konačno riješili probleme iz prošlosti i da su spremni da idu dalje na svom evropskom putu, rekao je Stano. Ukazao je i da konačan sporazum između Kosova i Srbije mora biti u skladu sa međunarodnim pravom, ali i prihvatljiv za države članice EU i zemlje regiona zapadnog Balkana.\n– Radimo na uspješnom okončanju dijaloga, na postizanju sveobuhvatne normalizacije i konačnog sporazuma koji će riješiti sva neriješena pitanja, rekao je Stano.


Lexis - Agencija za prevođenje i podučavanje jezika - Sudski tumač\nNAJBRŽI I NAJPOVOLJNIJI PREVODI SA OVEROM SUDSKOG TUMAČA\nSudski tumač je profesionalni prevodilac, ovlašćen od strane suda koji svojim potpisom i pečatom garantuje da je prevod veran originalnom dokumentu.\nNaši ovlašćeni sudski tumači rade prevode sa overom u najkraćem roku – bez obzira na to da li je reč o ličnim dokumentima, ugovoru ili sličnom tekstu.\nSudski tumač garantuje da je izdat overeni prevod dokumenta istovetan sa originalom koji je primio/la.\nPROFESIONALNI PREVODI - SA OVEROM SUDSKOG TUMAČA ILI BEZ U KRATKOM ROKU SA DOSTAVOM\nNaši saradnici su ovlašćeni tumači sa važećom licencom izdatom od nadležnog državnog organa.\nSudski tumač radi prevod ličnih dokumenata kao što su izvodi iz matičnih knjiga, uverenja, državljanstva, diplome, svedočanstva, dodaci diplome, diplomski radovi, prepis ocena i nastavni plan, biografije, zahtevi za dobijanje viza, dozvole za boravak, radne dozvole, bilansi stanja i uspeha, medicinski nalazi i dr.\nTumači sa kojima sarađujemo su ovlašćeni od strane nadležnog organa, tako da možete biti sigurni u kvalitet prevoda.\nUkoliko vam je potreban hitan prevod, obratite nam se sa sigurnošću da ćete dobiti najbrži i najpovoljniji overeni prevod u Beogradu.\nAgencija za prevođenje Lexis obezbeđuje pisani prevod, overu sudskih tumača, kao i lekturu tekstova.Trudimo se da pored vrhunske stručnosti, tačnosti i profesionalnosti održimo i najpovoljnije cene za naše klijente.Naše usluge prevođenja, osim kvaliteta, odlikuju i prihvatljive cene i profesionalan odnos sa svim našim klijentima i partnerima.\nPrevodilačka agencija Lexis osnovana je sa ciljem da svojim klijentima u najkraćem roku pruži svaku vrstu prevodilačkih usluga vrhunskog kvaliteta.\nSudski tumači za određeni jezik su prevodioci ovlašćeni od strane nadležne institucije. „Prevodilac ima pečat okruglog oblika, prečnika 38 mm, koji sadrži ime i prezime, oznaku: „sudski prevodilac“, sa naznakom jezika za koji je postavljen i mesto prebivališta prevodioca.“ (preuzeto iz Pravilnika o stalnim sudskim tumačima)\nPosao sudskog tumača i prevodioca veoma ozbiljan, složen i odgovoran i često zahteva dosta istraživačkog rada.\nMaterijal koje je potrebno prevesti možete skenirati ili slikati i poslati na mejl.


Sutra u Istanbulu počinje zasjedanje UNESCO-a:Odluka o uvrštavanju stećaka na listu svjetske baštine | TRT Hrvatski\nSutra u Istanbulu po...\nSutra u Istanbulu počinje zasjedanje UNESCO-a:Odluka o uvrštavanju stećaka na listu svjetske baštine\nZa upis na istu svjetske baštine predloženo je 30 nekropola, od toga 22 iz BiH, po tri iz Crne Gore i Srbije te dvije iz Hrvatske. BiH ima najveći broj stećaka - približno 60.000, u Hrvatskoj ih je oko 4.400, u Crnoj Gori oko 3.500 i u Srbiji oko 4.100\n09.07.2016 ~ 19.10.2021\nU Istanbulu sutra počinje 40. sjednica Komiteta za svjetsku baštinu UNESCO, na kojoj bi između ostalog trebala biti donešena i odluka o uvrštavanju stećaka iz BiH, Crne Gore, Hrvatske i Srbije na listu svjetske baštine.\nSjednici u Istanbulu, koja će trajati do 20. srpnja, prisustvovat će oko 2000 učesnika, među kojima predstavnici zemalja članica, predstavnici uprave UNESCO-a, brojni zvaničnici, naučnici i stručnjaci za kulturnu i prirodnu baštinu.\nNaziv nominacije je “Stećci - srednjovjekovni nadgrobni spomenici”.\nTagovi: #UNESCO , #Istanbul , #Lista svjetske baštine , #stećci , #Turska


Da li je balon rešenje i za naredne ABA2 sezone? | Košarka24\nSećate li se pojave pandemije pre godinu dana? U opštoj zbunjenosti i strahu nije se ni postavljalo pitanje kada će se nastaviti prekinuta sportska takmičenja. Dok je karantinsko gledanje starih utakmica odmicalo, pojavljivale su se priče kako bi moglo završiti započete sezone, mada je evropska košarka brzo odustala od tog “petljanja”, pa se na odluku Evrolige ugledaju i ostale lige, sem Nemaca, Španaca i Izraelaca. Ipak, najjača svetska košarkaška organizacija imala je previše toga da izgubi ako bi digla ruke od sezone, pa je u svom stilu pronašla i rešenje.\nBabl. Balon. Mehur. Razmišljali smo kako je ispravno nazvati ovu novotariju koju je NBA sprovela bez greške. Sa ove distance, svaka kritika ovog poduhvata je besmislena, jer se šampion izborio na terenu, zdravstvene posledice nisu postojale, definisana je politička platforma koju su igrači želeli, a postavljeni su i standardi za druga takmičenja.\nFIBA je svoje prozore prilagodila balonskim uslovima, i Španija i Nemačka su se dobro snašle, a prvi balon na ovim prostorima uvela je ABA2 liga. Potez koji se takođe ispostavlja kao odlično rešenje, a utisak je da se nameće i za naredne sezone, čak i ako ne budu opterećene korona situacijom. Ne postoji dilema, a sa tim su saglasni i svi učesnici, da ovogodišnja sezona ne bi mogla biti odigrana po standardnom sistemu. Vidimo koliko odlaganja ima u Košarkaškoj ligi Srbije, pa bi bi sprovođenje takmičenja sa svim testiranjima i putovanjima bilo nemoguće.\nOvako, kao što je poznato, imamo četiri turnira ligaškog dela, od kojih su tri odigrana a četvrti je pred nama. Pre nego što navedemo prednosti ovog sistema, jasno je da postoje i određene mane. Najpre, dva tima nisu mogla da se pojave na zakazanim “balonima” jer su imali slučajeve koronavirusa u svojim redovima i nisu imali dovoljno igrača za učešće. Time je Gorica doživela četiri poraza službenim rezultatom, a Rabotnički tri, što ih je postavilo u zonu “plej auta” sa skorom 3/7, a za očekivati je da bi imali neku pobedu više. Odluka lige je takva da se zakazane utakmice nisu mogle nadoknaditi, tako da je više pitanje sreće da li će virus “zakačiti” ekipu u nepovoljnom momentu i uticati na rezultat. Uz to, primetno je da su pojedine ekipe po izlasku iz prethodnih balona ulazile u probleme sa koronavirusom. No, ako se nekad u budućnosti dođe do stanja da testiranja više ne budu neophodna, ovo će biti briga manje za ABA2 turnire.\nKada se pogleda iz perspektive timova, jednostavnije je sprovesti četiri ili pet putovanja tokom sezone, umesto da se svake druge nedelje organizuje odlazak na prostoru od Skoplja do Domžala. Ako pretpostavimo da će se stanje sa koronom nekada smiriti i da će košarkaški svet ponovo biti bez odlaganja utakmica, svakako bi bilo lakše igrati nekoliko turnira umesto odlazaka na 13 gostovanja. Dakle, u svakom kolu sedam timova ima gostovanje, na različitoj relaciji, što je po dvokružnom sistemu od 26 kola, ukupno 182 putovanja (odlazak od tačke A do tačke B i povratak). Sa druge strane, prema planu za ovu sezonu u svaki od četiri ligaška balona dolazi 13 ekspedicija, a u poslednji za plej of i plej aut 11, što je ukupno 63 putovanja. Zaključak je svakako manji trošak za prevoz i značajna ušteda za klubove i ligu, a zašto ne reći i ekološki je prihvatljivije zbog manje emisije štetnih gasova.\nDruga liga nekadašnje jugoslovenske države, na šta se sadašnja ABA takmičenja ugledaju, je u jednom periodu bila podeljena na dve grupe, istočnu i zapadnu, što je olakšalo putovanja.\nIgranje u mehuru donosi i više vremena za treninge tokom sezone, ali igrači moraju biti spremni da na turnirima odigraju tri utakmice u kratkom roku, što je izazov za kondicionu pripremu i mikrocikluse. Trener užičke Slobode Oliver Popović kaže da njegovoj ekipi više odgovara ovakav sistem upravo zbog više termina za treniranje:\n“Balon je izuzetno rešenje za ABA2 ligu, zato što ko ima mladu ekipu, ima vremena da trenira. Ove godine se pokazalo da je ABA2 jako dobra za mlade ekipe koje mogu tokom nedelje da treniraju, i onda se spremaju za balone,”\nsmatra užički trener, a sa njegovim mišljenjem bi verovatno bio saglasan svaki trener u takmičenju. Osim vremena za treniranje, tu je i vreme za odmor, što je za igrače veoma važno zbog oporavka i sprečavanja povreda. Ipak, o tome je teško govoriti ove sezone s obzirom da je bilo pauziranja i odlaganja zbog pozitivnih testova, pa se kasnije pravio zgusnut raspored da se sve nadoknadi. Iz razgovora sa igračima stiče se utisak da ne bi imali ništa protiv da se “mehuri” sa po nekoliko utakmica igraju i u narednim sezonama.\nOno što je u balon sistemu veći trošak je smeštaj za sve učesnike kojih ima oko 20 po ekipi, a tu su i sudije, delegati, predstavnici lige i realizatori prenosa za koje se bukiraju po dva hotela u trajanju od sedam do 10 dana. Ovde valja istaći da su uslovi u dosadašnja tri grada domaćina bili dobri. Zlatibor se sa hotelima Palisad i Iris dokazao kao vrhunsko turističko mesto uz dobar ambijent dvorane Turističko rekreativnog kompleksa koja je renovirana kao i banjalučka hala Borik za drugi turnir. Posebno zanimljiv domaćin je Sarajevo, jer se dvorana u kojoj su mečevi odigrani smeštena u hotelu Hils. Ovaj kompleks kao da je napravljen za balon takmičenja, jer je na ovom mestu Bosna i Hercegovina bila domaćin novembarskog prozora u kvalifikacijama za Evrobasket. U blizini hotela Hils, u kom se osim dvorane za utakmice nalazi i pomoćna dvorana za treninge a ima prostora i za još jednu, je hotel u kom su bili smešteni igrači i stručni štabovi, a ova distanca se peške prelazi za pet minuta hoda dok se u vazduhu oseća sumpor. Isto vreme je potrebno i za dolazak do druge trenažne hale u Sportskom centru Ilidža, koja je nazvana po pokojnom Sabitu Hadžiću, nekadašnjem šampionu Evrope u dresu Bosne.\nSvaka od 63 do sada odigrane utakmice je prenošena na TV Arena sport, što je već sada veći broj prenosa od prethodne dve sezone ABA2, naravno ovakvav format je to omogućio. Niko nije mogao pogledati sve utakmice, ali je sigurno bilo momenata slobodnog vremena kada se “davao” neki zanimljiv meč, uz hajlajtse i snimke celih mečeva na YT kanalu lige. Uz to, dobra medijska prisutnost je obezbeđena i odličnim fotografijama Dragane Stjepanović, zvaničnog fotografa takmičenja. Ovaj način predstavljanja javnosti ne bi bio moguć sa domaćinstvima i gostovanjima pa je zato razlog više da se “baloni” zadrže.\nŠto se tiče takmičarskog dela, jasno je da nekoliko ekipa poput Lovćena, Slobode, MZTa u deficitu jer ove sezone ne mogu da računaju na domaću publiku. Ipak, utisak je da bi trenutni lider Studentski centar bio na čelnoj poziciji u kom god da se sistemu igralo. Isto tako su u prethodne dve sezone dominatni bili Borac i Primorska, kako na domaćem tako i na gostujućem terenu, a to bi verovatno potvrdili i u hipotetičkom bablu. Kada bi se u narednoj sezoni dozvolilo prisustvo publike, mana ovog sistema bi bio izostanak domaćih gledalaca i uopšte čar igranja utakmica na domaćem i gostujućem terenu. Ipak, zbog ostalih olakšica, možda bi se ljubitelji košarke mogli strpiti da ne gledaju košarku uživo, osim onih koji budu u gradovima domaćina “DvABAbla”. Sami igrači su se zaželeli igranja pred publikom, pa bi se sigurno radovali i neutralnoj ili domaćinskoj.\nDa borba za konačan rasplet bude zanimljivija, posle četiri balona i 13 kola odigraće se i plej of sa prvih osam timova, i plej aut sa poslednja četiri. Mesta sa kojih će se poći u doigravanje će biti poznata posle četvrtog balona, a Zlatibor će drugi put imati priliku da se pokaže kao dobar domaćin. Studentski je sa samo jednim porazom nadomak potvrde prvog mesta, a ekipe od drugog do devetog mesta dele dve pobede: Borac BL, Spars (7/3), MZT, Mladost, Sloboda, Zlatibor (6/4), Široki, Podgorica (5/5). Bliži borbi za opstanak su Sutjeska, Gorica, Lovćen, Rabotnički (3/7), a u plej autu je već viđen Helios (1/9).\nObično se u istoriji dešavalo da svaka kriza, rat ili stradanje donese neku novost koja se iskoristi u pozitivne svrhe. Možda je jedna od njih košarkaški balon za ABA2 ligu.


Hiljade gradjana Španije na protestu zbog hapšenja katalonskih separatista – NovostiDana.rs\nHiljade gradjana Španije na protestu zbog hapšenja katalonskih separatista\nNekoliko hiljada gradjana Španije učestvovalo je danas u protestnoj šetnji blizu Barselone zbog odredjivanja pritvora katalonskim separatistima, osumnjičenim da su nameravali da počine terorističke napade.\nU Sabadelju, rodnom gradu nekih od sedam uhapšenih separatista, demonstranti su šetali iza velikog transparenta na kojem je pisalo „Represija nas neće zaustaviti. Sloboda“.\nPolicija je saopštila da je na demonstracijama bilo 12.000 ljudi.\nPristalice nezavisnosti španskog regiona Katalonije tvrde da hapšenje aktivista predstavlja pokušaj da se kriminalizuje pokret koji je miroljubiv.\nSedmorka je uhapšena u ponedeljak pod optužbom za pripadnost terorističkoj organizaciji, proizvodnju eksploziva i kovanje zavere.\nSudija im je u četvrtak odredio pritvor i naveo da se veruje da su oni povezani s grupama koje su organizovale proteste i blokirale puteve i pruge.\nŠpanski list ABC javio je danas, pozivajući se na istražitelje, da je jedan od uhapšenih imao kontakt s predsednikom Katalonije Kimom Torom o navodnim planovima za zauzimanje zgrade regionalnog parlamenta u Barseloni.\nTorin kabinet je potom naveo da ti navodi nemaju nikakav kredibilitet.\nU oktobru se očekuje objavljivanje presude Vrhovnog suda u procesu protiv 12 katalonskih političara i aktivista kojima se sudi zbog aktivnosti na sticanju nezavisnosti Katalonije 2017. godine. Osudjujuća presuda sa visokim kaznama verovatno bi podstakla nove proteste u Kataloniji.